Khalid Mishaal oo 45 sano kadib kusoo laabtay Falastiin\nHome Somali News Khalid Mishaal oo 45 sano kadib kusoo laabtay Falastiin\nKhalid Mishaal oo ah hogaamiyaha ugu sareeya ee ururka Xamaas ee reer Falastiin ayaa maanta oo Jimce ah markii ugu horeysay yimid Marinka Gaza, asagoo muddo 45 sano ah ka maqnaa dhulka Falastiin.\nKhalid Mishaal ayaa dhulka Falastiin iga tagay markii uu ahaa 11 sano jir, wuxuuna markii ugu horeysay booqasho ku yimid Marinka Gaza oo maanta iyo beri lagu qabanayo banaanbax lagu xusayo Aasaaskii ururka Xamaas oo u dabaal dagaya 25 guuradii dhismaha dhaq dhaqaasi reer Falastiin.\nKhalid Mishaal ayaa in muddo ah ku noolaa dalka Siiriya, balse sanadkii lasoo dhaafay kadib markii ay dagaalada ka bilowdeen wadanka Siiriya, ayuu u guuray dhanka Boqortooyada Qatar oo uu hada degen yahay.\nXaaska Khalid Mishaal ayaa ayadu xalay gaartay magaalada Gaza, ayadoo ninkeeda kala qeyb qaadan doonta debaal dega ururka Xamaas uu qaban doono maalinimada beri ah (Sabti).\nBooqashada Khalid Mishaal ee Gaza ayaa lagu wadaa inay qaadato laba maalmood oo kaliya.\nHogaamiyaha Ururka Xamaas ayaa ku dhiiraday inuu tago dhulka Falastiin kadib xabad joojintii bishii lasoo dhaafay la dhex dhigay Isra’iil iyo Xamaas. Kadib dagaalkii iyo duqeymihii socday sideeda maalmood.\nSidoo kale Hogaamiyaha ururka Jihaadiga ah ee (Islamic Jihad) Mr.Ramadan Shallah oo asaguna dhulka Falastiin in muddo ah ka maqan ayaa sheegay inuu tagi doono Gaza, balse warar soo baxaya ayaa sheegaya in Ramadan Shallah loo diiday inuu asagu tago Gaza, kadib markii Isra’iil ay ka horjoogsatay booqashadiisa Gaza.\nMas’uuliyiinta wadanka Masar oo ah goobta uu joogo Ramadan Shallah ayaa u sheegay in aysan suurtogal noqon doonin inuu hogaamiyahaasi Islamic Jihad uu tago dhulka Falastiin.


WADDADII MANDELA AMA WADDADII CHARLES TAYLOR.\nfarah Jama" <shillinson@hotmail.com>\nWaxay ahayd waddo dheer oo qaxar iyo dhib badan. Isku-day cinqilaab, jabhadayn, xabsi dheer iyo ugu danbayntii sabbayn dagaal sokeeye oo aanay cidna ku macaashin. Aakhirkii Mudane Cabdulaahi Yuusuf Axmed waxay Soomaalidu 10/10/2004 u dooratay Madaxwaynaha Jamhuuriyadda Federaalka ah ee Soomaaliya shanta sanno ee soo socota.\nHaddaba, waxaan shaki ku jirin in odayga neefi ka soo booday laakiin sidoo kale ay garbihiisa fuushay culays masuuliyadeed oo aad u wayn. Runtii marka dib yara loo jaleeco taariikhda dhaw ee Soomaaliya, Cabdulaahi Yuusuf wuxuu ka mid ahaa hoggaamiyaashii masraxa siyaasada Soomaaliya ku Hardamayay, taas oo uu ku kasbaday cadow iyo saaxiibo siyaasadeedba labadaba. Qaar ka mida soomaalida waxay aaminsan yihiin in Madaxwayne cabdulaahi Yuusuf uu yahay nin ad-adag oo go'aano adag.\nHaddaba maadaama mudane cabdulaahi Soomaalidu aqlabiyad xoog leh ku dooratay ayna uga fadhiyaan inuu fuliyo hawlihii loo igmaday muddada 5ta sanno ah ee soo socota maxaa talo ah oo lagu biirin karaa?\nugu horayn madaxwaynaha la doortay waa inuu ka baxaa bii'addii jabhadaynta ee uu ku jiray muddadii 27 sanno ee lasoo dhaafay oo uu dareemaa in masuuliyad cadaalad ku dhisan tahay ay ka saaran tahay min Raas ganbooni ilaa Raas Casayr.\nMadaxwaynuhu waa inuu fahmaa in halkii eray ee afkiisa kasoo baxa hadda uu la culays yahay hal tan oo miisaan ah. Waa inay meesha ka baxaan hadaladii hanjabaada iyo dhiiranaanta ku dheehnaa oo odayga looga bartay intii dagaalada sokeeye socdeen.\nmaadaama Cabdulaahi lagu tiriyo nin milatari ah oo tiisa marsada, waxaa u fiican xilligan xasaasiga ah in tilaabo milatari oo kasta oo uu qaadayo ay noqoto xalka ugu danbeeya ee uu dooranayo marka laga quusto irdaha wada-hadalka. Waxaa muhiim ah inuu waqti badan ku lumiyo xeeladda diblomaasiyadda iyo nabad-doonka oo ay ummadeenu u hamuuman tahay xilligan.\nSoomaaliaya xilligaan waxay u baahan tahay madax aqoon leh, karti leh, hufnaan leh oo cadaalad ah. marka madaxwayne Cabdulaahi waxaa la gudboon inuu u magacaabo jagadda raysal-wasaaraha qof sifahaas sarre leh. Midda kale madaxwaynuhu waa in uu wareejiyaa awooda iyo talada in door ah oo u igmadaa raysal-wasaaraha iyo wasiiradiisa.\nGunaanadkii Soomaliya waxay soo gaartay xilli xasaasi ah oo ay tahay ama in laga faa'iidaysto fursadaha la haysto si loo soo celiyo karaamaddii iyo sharafteenii aan la'ayn muddada dhawr iyo tobanka sanno ah, ama in la baylihiyo fursadahaas oo aanu hoos ugu sii dagno fawdada iyo dawlad la'aanta.\nwaxaa xaqiiqo ah maanta mustaqbalka dib-u-dhiska qaranimadeenii ay ku xiran tahay madaxwaynaha la doortay wax-qabadkiisa iyo taageeradda umadda Soomaaliyeed iyo bulshadda caalamka siday u taageerto maamulka cusub. Markaas ayaan kala ogaan karnaa in madaxwaynaha cusubi maray waddadii Nelson Mandela ama tii Charles Taylor ama tii aan baranay ee Mudane Cabdiqaasin.\nTalada wanaagsan Allaha na waafajiyo.


Yashuuca 8 SOM - Aacii Oo La Baabbi'iyey - Markaasaa - Bible Gateway\n8 Markaasaa Rabbigu wuxuu Yashuuca ku yidhi, Ha cabsan, hana qalbi jabin. Ragga dagaalyahannada ah oo dhan kaxayso, oo kac oo waxaad tagtaa xagga Aacii, oo bal eeg, adigaan gacanta ku geliyey boqorka Aacii, iyo dadkiisa, iyo magaaladiisa, iyo dalkiisaba; 2 oo Aacii iyo boqorkeedaba waxaad ku samaysaa wixii aad ku samaysay Yerixoo iyo boqorkeedii; alaabteeda iyo xoolaheedase waa inaad dhacdaan oo qaadataan. Oo magaalada xagga dambe ka gaad. 3 Sidaas daraaddeed Yashuuca waa kacay, isagii iyo raggii dagaalyahannada ahaa oo dhammu, si ay Aacii u tagaan, oo Yashuuca wuxuu dooray soddon kun oo nin oo ah rag xoog leh, oo wuxuu diray goor habeennimo ah. 4 Oo wuxuu ku amray oo ku yidhi, Bal maqla, waxaad gaaddaan magaalada xaggeeda dambe, oo ha ka fogaanina magaalada, laakiinse kulligiin diyaar ahaada; 5 oo aniga iyo dadka ila jira oo dhammuba waxaannu u dhowaan doonnaa magaalada, oo markay dibadda noogu soo baxaan sida kolkii ugu horraysay, waannu ka carari doonnaa hortooda. 6 Markaasay na soo eryan doonaan ilaa aannu iyaga magaalada ka fogayno; waayo, waxay is-odhan doonaan, Sidii markii ugu horraysay bay naga cararayaan, oo sidaasaannu uga hor carari doonnaa iyaga. 7 Oo markaas waa inaad gaadmada ka timaadaan, oo aad magaalada qabsataan, waayo, Rabbiga Ilaahiinna ah ayaa gacanta idiin gelin doona iyada. 8 Oo markii aad magaalada qabsataan, waa inaad dab qabadsiisaan magaalada, oo waxaad yeeshaan si waafaqsan ereyga Rabbiga; bal eega, sidaasaan idinku amraye. 9 Markaasaa Yashuuca iyagii diray; oo waxay tageen meeshii gaadmada, oo waxay joogeen meel u dhaxaysa Beytel iyo Aacii, oo galbeed ka xigta Aacii; laakiinse habeenkaas Yashuuca dadkii buu ku dhex baryay.


Somaliya | Mimmi\nTurun Tyttöjen Talo® (Guriga Gabdhaha ee Turku) waa goob ay ku kulmaan dhamaan gabdhaha iyo dumarka da’da yar ee jira inta u dhaxeysa 12 ilaa 28.\nGurigan waxaad kula kulmi kartaa dad kale, waxaad ku tababarankartaa ku hadalka afka Finishka, waxaad isticmaali kartaa kumbuuterka, waxaad kaloo heli kartaa kaalmo kuu gaar ah oo lagaa siiyo arimaha ladnaantaada, ka shaqeynta layliga iyo arimo kale oo joogta ah.\nWaxaad sameyntakartaa waxyaabaha sida farsamada gacanta, waxaad ciyaari kartaa games, waxaadna wax la karinaysaa kuwa kale.\nWaxaad sidoo kale ka qeyb qaadan kartaa hiwaayado kala duwan iyo kooxo dood-wadaag ah iyo dhacdooyin kale. Sidoo kale waxaad ka heli kartaa cunto-fudud.\nWaxaa wax-qabadyada gurigan lagu qorsheeyay rabitaanka gabdhaha iyo dumarka da’da yar.\nGurigan amaanka iyo hoyga gabdhaha ah waxuu ku yaalaa bartamaha Turku. Shaqaalaha oo dhan waa dumar. Waxaad ku soo dhawaataa balan aad la yeelato gurigan adiga iyo qoyskaaga. Wax-qabadyadu waa lacag la’aan.\nWaxaan xiiseynaynaa la kulankaaga.\nYliopistonkatu 26 B, 2nd fl.\nTurun Tyttöjen Talo® (Guriga Gabdhaha ee Turku) waa goob ay ku kulmaan dhamaan gabdhaha iyo dumarka da’da yar ee jira inta u dhaxeysa 10 ilaa 16.\nGurigan amaanka iyo hoyga gabdhaha ah waxuu ku yaalaa Varissuo. Shaqaalaha oo dhan waa dumar. Waxaad ku soo dhawaataa balan aad la yeelato gurigan adiga iyo qoyskaaga. Wax-qabadyadu waa lacag la’aan.\nWaxqabadka Dhalinyarada Guryaha Loogu Qabto\nAyaa waxaa xaafada Varisuo laga bilaabay sanadka 2017 waxqabadkaas oo loogu talogalay gabdhaha ajanebiga ah oo dhigta galaasyada udhexeeya 5-9 kuwaas oo ku qaadta waqtigooda fasaxa badanaa guriga ama aan heysan wax ey qabtaan waqtiga iskuulka kedib. Muhiimada mashruucan ama shaqadan wexeey tahay in la la sameeyo xiriir wanaagsan oo ku dhisan kalsooni iyo furfuraan waalidiinta iyo gabdhahaba. Kulanka ugu horeeya wuxuu ka dhacaayaa guriga gabadha dhalinyarada ahi degan tahay si loogu sameeyo gabar kasta qorsho ku saleeysan baahideeda caawimaad iyo saaxiibadeed ama waxay jeclaan lahayd in ey sameyso iwm. Kulamadaan badankood waxyaabaha la sameeyo iyo waxyaabha laga qabto guriga gabdhaha waa isku mid sida.in laga caawiyo shaqada iskoolka, in wax lala dubo, in waxyaabaha farshaxanka la sameeyo ama in aan isla raadino/qorsheyno waxan isla samey lahayn. Muhiimadu wexeey tahay in lagu guubaabiyo ama garab lagu siiyo gabadha in ey ayadu iskeed wax sameeyso oo eyna ka qeeyb qaadato waxyaabaha gabdhaha dhalinyarada loogu talo galay agtifatiga midaas oo gabadha ka caawineeysa si guud ahaan koriimada iyo kalsoonida ey nafteeda ku qabto. Waxqabadka dhalinyarada ee guriga loogu geeyo waxaay fududeeynaysaa/ama horumar u tahay shaqada ey qabadto xarunta/guriga gabdhaha.


Barcelona Oo Cashar U Dhigtay Napoli Iskana Xaadirisay Wareega 8da Champions League & Bayern Munich Oo Ay Isbalansadeen - Gool24.Net\nAugust 9, 2020 Saed Mohamed\nKooxda Barcelona ayaa cashar ugu dhigtay gurigeeda Camp Nou kooxda Napoli iyagoo ku garaacay 3-1 ah lugtii labaad ee wareega 16ka Champions League taasoo ka dhigan inay wadar ahaan labada lug kooxda Barca ay ku garaacday Napoli 4-2.\nCabsi badan ayaa laga qabay kulankaan ka dib markii ay lugtii hore ee ka dhacday San Paolo ay ku soo dhamaatay barbaro 1-1 ah, laakiin tababare Setien ayaa shaqadiisa badbaadsaday iyadoo Blaugrana ay iska xaadirisay wareega 8da dhamaadka oo ay isku balansan yihiin Bayern Munich oo iyagana ka soo gudubtay Chelsea.\nBilowgii ciyaarta Napoli ayaa ka naxsatay Barcelona iyagoo birta u garaacay, laakiin kooxda Azulgrana ayaa hogaanka u qabatay ciyaarta daqiiqadii 10aad markii koorno uu soo qaaday Ivan Rakitic uu madaxa ku dhaliyay daafaca dhexe Lenglet.\nBarcelona ayaa hogaanka sii dheereysatay daqiiqadii 23aad iyadoo mucjisada reer Argentina uu dhaliyay gool lama filaan aheyd oo u farsamadiisa ku muujiyay, waxa uu ka dhex baxay afar daafac isagoo ku guuleystay inuu kubada dabamariyo goolhaye Ospina.\nDaqiiqadii 30aad Messi ayaa shabaqa soo taabtay mar kale laakiin goolka waa la diiday madaama ay kubada ku dhacday gacantiisa iyadoo VAR ay dhowr jeer dib u daawatay dhacdada ka hor inta aysan goolka diidin.\nDhamaadkii qeybta hore ee ciyaarta gaar ahaan daqiiqadii 43aad ayay Barcelona ku guuleysatay rigoore markii uu Koulibaly uu haraantiyay lugta Messi oo gashay booskii kubada, VAR ayaa dhowr daqiiqadood u qaadatay inay ku go’aansato inay rigoore tahay, ugu danbeyna waxay go’aansadeen rigoore.\nLuis Suarez ayaa rigoorada u soo istaagay islamarkaana gool u sarifay isagoo ciyaarta ka dhigay 3-0 oo ay Barcelona ku hogaamineysay.\nDaqiiqadii 4aad ee shan daqiiqo oo lagu daray qeybtii hore ayay Napoli ku guuleysatay rigoore markii uu Ivan Rakitic uu qalad ku galay Mertens, VAR ayaa xukmisay inay rigoore tahay.\nWaxaa rigoorada u soo istaagay Insigne isagoo ku guuleystay inuu gool u sarifo, waxaa qeybtii hore lagu kala nastay 3-1 oo ay Barcelona hogaanka ku heysay.\nQeybtii labaad ee ciyaarta wax badan iska bedelin ciyaarta iyadoo Napoli ay shabaqa soo taabatay daqiiqadii 80aad laakiin goolkooda waxaa loo diiday inuu offside ahaa.\nWaxay ciyaarta ku soo dhamaatay 3-1 oo ay Barcelona ku badisay iyagoo guul wadareed 4-2 ka gaaray Napoli una gudbay wareega


HRW oo Dhaleeceysay Dowladda Ethiopia\nHay'adda Xuquuqda Aadanaha u dooda ee Human Rights Watch, ayaa warbixin ay soo saartay waxa eedeyn kulu u soo jeedisay dowladda Ethiopia, oo ay ku eedeysay inay xadgudubyo u geysato dadka muslimiinta ah ee dalkaas.\nWarbixin maanta ka soo baxay Hay'adda Human Rights Watch ayaa lagu sheegay in dacwad lagu soo oogay 29 hogaamiye oo mislimiin ah iyo dadkale oo loo adeegsaday xeerka dhinac kasta loo jeedin karo ee la dagaalanka Aragagaxisada ee Ethiopia uu sare u qaadayo walaaca ah inaysan jirin helitaanka maxkamadeyn cadaalad ah.\nMaxkamadeynta hogamaiyayaasha ayaa loo ballansan yahay inay maanta dib uga furanto magaalada Addis ababa, kadib markii dib loo dhigay 40 maalmood.\nWarbixinta Human Rights Watch, ayaa lagu sheegay in dadka dacwadda lagu soo oogay ay ka mid yihiin hogaamiyayaal muslim ah iyo dad kale oo xabsiga la dhigay bishii July ee sanadkii 2012kii, ka dib lix bilood oo dadweynuhu ay banaanbaxyo ka dhigayeen magaalada Addis Abba iyo meelo kale iyadoo bulshada muslimka ah ee dalka Ethiopia ay ka cabanayeen in dowladdu ay faragalin ku sameeyey diintooda.\nBanaanbaxyada muslimiinta ayaa bilaawday ka dib markii ay dowladda Ethiopia ku cadaadisay in Golaha Sare ee Muslimiinta Ethiopia ay ogolaadaan inay ka mid noqdaan xubno ka tirsan firqada islaamka ah ee lagu magacaabo Al-Ahbash, ayna isku dayday in fikirka kooxdaas lagu qasbo bulshada muslimka. Dowladda ayaa sidoo kale faragalin ku sameysay masaajidka Awliya ee magaalda Addis Ababa.\nKu xigeenka madaxa hay’adda Human Rights Watch ee Afrika Leslie Lefkow, ayaa sheegtay in ay u muuqato in dowladda Ethiopia ay si aan xadlaheyn u adeegsato sharciga la dagaalanka argagixisada iyo maxkamadeyn aan cadaalad ahayn, iyadoo dowladdu ay ku joojinayso in dadku ay si nabadgalyo ah u banaan baxaan, Lefkow ayaa intaa ku dartay in sida ay dowladda Ethiopia u maxkamadeysno hogaamiyayaasha muslimiinta ah ay tahay mid siyaasadeysan.\nSheekh Yuusuf Nuur oo ka mid ah Muslimiinta Itoobiya ee deggan UK, ayaa VOA uga waramay dhibaatooyinka ay la kulmaan muslimiinta Ethiopia iyo sida uu u arko maxkamadda ka socota magaalada Addis Ababa.\nWareysiga oo dhameystiran halkan hoose ka dhageyso.\nWareysiga Shiikh Yuusuf Nuur


Maxaad The E-skeidgareeyo Sidaas xareysatay Oo Soo dhaweeyay Waxaad By. - Jomo Technology Co., Ltd\nTaasi waa si buuxda run, markii ay ku yidhaahdeen ay tahay mid gaar ah, waxaa jira nooc ka mid ah sidaas loo yaqaan macruufka suuqa horeba. Kuwani waxay gacanta-free mootooyinka korontadaama skeidgareeyo korontada la qaadi karo si a million goobood, ma laha waxa aad u yeedhay. Koowheel version cusub Electric skeidgareeyo Kooboard: Taasi waa hab fiican oo loogu talagalay dadka dhallinyarada ah ay leeyihiin xiiso leh oo ka dhimo waqti isku mid ah. Waxaan qaato xiiso leh of skeidgareeyo ah, ka dhigi sida u fudud in ay isticmaalaan sida mooto motor ah, ka dib markii taas oo ku siinayaa xoogaa ah oo dheeraad ah oo yaryar oo swag. Electric skeidgareeyo waxaa lagu cabudhiyay xiiso leh iyo waxa uu noqonayaa hiwaayad dadka badan oo dhallinyaro ah. Skeidgareeyo An korontada waxaa loogu talagalay oo ka brand Koowheel asalkiisu ka soo jeedo ee Shiinaha.\nSidaas darteed, waxay sheegtay in, in lagu skeidgareeyo ma ahayn oo keliya aalad a safarka laakiin sidoo kale hagaajiyo tayada nolosha qof jidka qaar ka mid ah. Waxaa dari karaa dabacsanaan iyo safar macaan. Haddii aad tahay ilaalo ugu jirnaa hab gaar ah ee gaadiidka in aad qaadi karto oo ka mid ah meel kale, si deg deg ah, waa in aad doorato qaabkoodoo macaamilka. Qayb muhiim ah oo ka mid ah madaxda gaadiidka u hureen waa in baabuur aad u hesho ka hormariyaan baabuurta shakhsi ahaaneed ee la dhigto khuseeya waddada yar. The shaqsiyaadka baahsan ayaa, markii ugu aasaasiga ah, bilaabay in ay dunida ka mid ah gaadiidka is-dheelli.\nKoowheel Iskeetboodhyada waxaa dhisay tur iyo awood badan inta aad la siinayo safarka smoothest halkaas. Inta aannu cilmi waxaan ogaanay in quruumo badan Asian lahaa hore u ballaaran ka xoogbadan, electro-socodka iyo bartey, oo dhan safar ganacsi ah, aan la hor mootooyinka korontada, dul istaagin looxyada iyo - rullebrett! Baytariyada waxa ay la adeegsado danab aan sax ahayn ama unugyada haleysan yahay oo dhowr loox dulsaar dab qabsaday halka ku amraya ama fuushan. Laakiin sidaas maaha arrin ah strangest ku saabsan iyaga-in ay noqon kartaa xaqiiqda ah in abaal fasaxa ugu kulul ee sanadkan xajisto qaadaan on dabka. Waxa aad marka hore aad dareento mar kasta oo aad eegto mooto xamuul cusub run ahaantii waa maqnaansho, ama farqi ah, in koorsada of mishiinka. Koowheel waa sameeyey isku dheelli mooto Chinese in uu qarka u saaran inay soo dhaamiso noocyo badan oo hoverboard sababta oo ah design moodada.\nwaqti Post: Oct-19-2017


Ciidamada amniga oo gacanta ku dhigay kooxihii dilka caawa u geystay Yuusuf Taraafiko\nJuly 7, 2014 | Posted by admin\nKooxo bustoolada ku hubeysan ayaa caawa toogasho ku dilay Allaha u naxariistee Xidigle Yuusuf Xasan Caddow Yuusuf Taraafiko oo ka mid ahaa ciidamada Ilaalada Waddooyinka ee loo yaqaan Taraafiko, iyadoo falkaasi dilka ah uu ka dhacay xaafadda Suuq Bacaad ee degmada Yaaqshiid.\nKooxda falka dilka ah geystay oo ka koobnaa saddex ayaa markii ay falkaasi fuliyeen kaddib isku dayay inay goobta ka baxsadaan, hayeeshee ciidamada amniga oo halkaasi howlo amni xaqiijin ah ka waday ayaa ku guuleystay inay gacanta ku dhigaan labo ka mid ah dhagar qabayaashii falkaasi dilka ah ka dambeeyay halka midka saddexaad uu baxsaday.\nSargaal u hadlay ciidamada gacanta ku dhigay labada dhagar qabe ayaa Warbaahinta Qaranka u sheegay in ay ku raad joogaan qofka saddexaad oo xusay inay Heleen macluumaad ku aadan halka uu ku dhuumaaleysanayo, islamarkaana labada dhagar qabe ay u gudbin doonaan Maxkamadda si caddaaladda loo horgeeyo, loona marsiiyo waxa uu sharciga ka qabo.\n« RW Cabdiweli oo u hanjabay shakhsiyaad lagu eedeeyey qalqalgelin\nTACSI: MARXUUM DR. AHMED HUSSEIN KULMIE AFRAH OO MUQDISHO KU GEERIYOODAY »


Baaq ay shirka ka soo saareen Golaha Immaamyada Waqooyiga Ameerika 2003 | Majliska.org\nHome » Conferences A- / A+\nWaxaa ka furmay Magalaada Minneapolis ee Dalka Maraykan-ka Shirwaynihii Sadexaad ee Jaaliyada Soomaaliyeed ee Waqooyiga Ameerika Kaas oo socday inta u dhaxaysay 26-28 December , 2003\nShirkaas oo ay kasoo qayb galeen in kabadan 5000 oo qof , waxaa shirkaas ka hadlay Culimada, Ururka Caafimaadka iyo ururka Macalimiinta.\nShirkaas ayaa waxaa laga soo jeediyey in kabadan 12 Muxaadaro oo ku saabsan badbaadada umada. Shirkaas oo maanta si rasmi ah loo soo gaba gabeeyey 12/28/2003 ayaa waxaa kasoo baxay go’aamadan hoos ku qoran, oo ay soo saareen golaha imaamyada (waa imaamayada Masaajida waqooyiga Ameerika) go’aamadaas oo ka tarjumaya arigtada jaaliyada Soomaaliyeed ee Waqooyiga Ameerika.\nWuxuu Shirku umada Soomaaliyeed ugu yeerayaa inay u soo laabtaan ku dhaqanka kitaabka illaahay iyo Sunada Nabigiisa (scw).\nWuxuu Shirwaynuhu ugu baaqayaa dhamaan dadka Soomaaliyeed gudaha iyo dibadaba inay u gurmadaan dadka ay abaaruhu ku dhufteen ee ku nool Soomaliya.\nwuxuu shirku ugu baaqayaa inay dagaalka joojiyaan dhamaan dadka Soomaaliyeed, gaar ahaana kuwa hada ku dagaalamayaa GOBOLKA GALGUDUUD ilaahayna ay uga toobad keenaan waxay gaysteen iyo inay u xukun tamaan shareecada islaamka.\nwuxuu shirku ugu baaqayaa umada Soomaaliyeed inay aayahooda ka tashadaan iyagoo kamaar maya faragalin shisheeye khilaafaadkooda ku xaliyaan Kitaabka iyo Sunada.\nwuxuu shirku ugu baaqaayaa umada Soomaaliyeed inay joojiyaan dadka walaala hood ah ee ay guur iyo hayb soo cayaan.\nShirku wuxuu dadka Soomaaliyeed ku dhiiri galinayaa in lagu dadaalo xaga waxbarasha maadaama aysan jirin Dowlad Soomaaliyeed, lana taageero Iskuulada hada jira lana asaaso kuwa hor leh Sida; Jaamacadaha, Machadyada, Iskuulada Sare iyo Kuwa hooseba.\nwuxuu shirku ugu baaqayaa dhamaan dadka Soomaaliyeed ee ku dhaqan Waqooyiga Ameerika inay xoojiyaan midnimada iyo is kaashiga sida; Culimada, Aqoonyahanadda, Siyaasiyiinta, dhalinyarada, Ururada Bulshada iyo dhamaan qaybaha kale ee Bulshada.\nWuxuu shirku ugu baaqayaa Jaaliyadaha Soomaaliyeed ee Waqooyiga Ameerika in ka qayb qaataan sidii loo furi lahaa Iskuulo Islaami ah, oo lagu badbaadinayo dhilinta Soomaaliyeed ee ku nool Waqooyiga Amerika.\nugu danbayntii wuxuu shirku umada Soomaaliyeed ku boorinayaa alle ka cabsi iyo is garabsi.\nMahad allaa leh Nabi Muxamed nabad gelyo iyo naxariis korkiisa ha ahaato.\nGolaha imaamyada ee Waqooyiga Ameerika.\nXasan Dhooye abu xafso\nSawiradii Kulanka Somaalida W/A: Daawo halkan


Faa'iidooyinka Orodka: Wax Kasta Ka Baro Orodka | Ragga Stylish\nQaarkood waxay u isticmaalaan inay lumiyaan kalooriyada, kuwa kale si ay u horumariyaan waxqabadka, kuwa kale inay si fudud u qaabeeyaan ama u yeeshaan asal dheeraad ah ama caabbinta hawada. Waxaan ka hadlaynaa orod. Dhaqdhaqaaq aad u fudud sida orodka wuxuu yeelan karaa faa'iidooyin caafimaad oo badan. Waxaa jira dad u tixgeliya inay tahay ciyaar ama waxqabad aad u xiiso badan. Sababtaas awgeed, maadaama ay tahay wax qof kastaa sameeyey waqti nolosha ka mid ah, waxaannu diiradda saari doonnaa maqaalka faa iidooyinka orodka.\nHaddii aad rabto inaad ogaato wanaagga oo dhan ee orodku kuu keeni karo caafimaadkaaga, kani waa boostadaada.\n1 Isboorti u ordaya\n2 Faa'iidooyinka orodka\n2.1 Si fudud, raqiis ah oo la heli karo\n2.2 Waxay hagaajisaa xaalada jireed\n2.3 Caafimaadka wadnaha\n2.4 Siideynta endorphins\n2.5 Diiqada diiqada\n2.6 Waxay ka caawisaa xakameynta miisaanka\n2.7 Caawi inaad nasato\nIsboorti u ordaya\nInta badan dhaqdhaqaaqa jireed waxay leeyihiin faa'iidooyin caafimaad. Waana midda aadanuhu u samayn qaab nololeedka deggan. Dabeecad ahaan waxaan u baahanahay inaan ku jirno xaalad jireed oo wanaagsan si aan u awoodno inaan ugaarsano, awood u leenahay inaan wax beero ama aado marin biyoodka kuugu dhow si aan u helno sahay. Uguyaraan tani waxay ahayd taariikhi hore iyo inta badan taariikhda aadanaha. Si kastaba ha noqotee, horumarinta tiknoolajiyada qarnigii XNUMXaad iyo XNUMXaad, waxaan isku aragnaa xilligii cudurka faafa ee buurnida iyo qaab nololeedka fadhiidka ah.\nWaxaan noqonay kuwa aad u raaxeysan oo uma baahnin inaan dhaqaaqno ama aan sameyno jimicsi nooc kasta ah si aan ugu noolaano maalinteenna maalin. Shaqooyin badan ayaa gebi ahaanba fadhiya, sida shaqaalaha xafiiska caadiga ah. Waxaan saacado badan ku qaadaneynaa telefishanka hortiisa, gaariga dhexdiisa, fadhiisiga, jiifka, iwm. Orodku waa hawl jimicsi oo faa iidooyin badan u leh jidhkeena. Aynu ka fikirno sida aad u jeceshahay inaad u ordo oo aad u sameyso maalin kasta ama ku dhowaad maalin kasta. Xaqiiqdii, waqti yar gudahood waxaad ku ogaan doontaa faa'iidooyinka hawshan iyo faa'iidooyinka caafimaad.\nMuhiim maahan inaad socodsiiso maaratoon markaad u baxdo inaad xoogaa isboorti ah sameyso. Si kastaba ha noqotee, waad kala beddeli kartaa noocyada kala duwan ee dhaqdhaqaaqa wadnaha iyo xididdada si loo hagaajiyo jirdhiskaaga iyo caafimaadkaaga muddada dheer. Waxaa jira habab jimicsi oo dhowr ah oo aan ka helno LISS (kaadi xoog leh), MISS (jimicsi xoog leh oo dhexdhexaad ah) iyo HIIT (jimicsi xoog leh). LISS waxay noqon kartaa mid si buuxda u socon kara. Socodku waa wax aad u fudud oo aan maalin walba qaban karno. Si aad roodhida u aaddid, aan lugaynno saaxiibbadeen ama saaxiibkeen ama si fudud ugu soo lugayn xaafaddayada. Waxay naga caawinaysaa inaan gubno kalooriyada oo aan caafimaad qabno.\nDhinaca kale, waxaa jira HIIT. Wadnahan xoogan ee wadnaha ah wuxuu shaqeeyaa mudo gaaban (caadi ahaan qiyaastii 15-20 daqiiqo) waxayna naga caawineysaa hagaajinta adkeysiga. Waxay yeelan kartaa xoogaa saamayn togan iyo mid taban, laakiin wanaagsani way badanyihiin. Midka aan diirada saari doono waa MISS cardio.\nOrodka waxaa loo tixgeliyaa jacayl xoog leh oo dhexdhexaad ah. Waxaan ka hadlaynaa orodka xawaare dhan 10 km / h celcelis ahaan qiyaastii. Ku orodku sidoo kale wuu shaqeeyaa ama xitaa socodsiin bareeg ah. Waxaan falanqeyn doonaa noocyada kala duwan ee faa'iidooyinka orodka:\nSi fudud, raqiis ah oo la heli karo\nOrodku waa tayo asal ah oo aadamuhu leeyahay. Markaan bilaabayno socodka waxaan diyaar u nahay inaan ordno, xitaa haddii ay tahay dhowr inji. Markaan korayno oo aan horumarinayno waxaan barannaa inaan bilowno orod, orod u yeelno ama u kordhinno xoogga xoogaa yar.\nIn kasta oo orodku aad ufudud yahay, waa inaad ogaataa tilmaamo qaarkood oo kaa caawin doona inaadan naftaada dhaawicin. Tusaale ahaan, xulashada kabo wanaagsan ama aan dhaawicin kala-goysyada.\nWaxay hagaajisaa xaalada jireed\nOrodku wuxuu naga caawinayaa inaan horumarinno xaaladdeena jireed. Gaar ahaan, waxay hagaajinaysaa xaddiga oksijiinta ugu badan ee aan heli karno. Halbeegga VO2MAX wuxuu noo sheegayaa sida hufan ee aan u isticmaaleyno oksijiinta. Markay sare u kacdo tilmaamahan, waxay macnaheedu noqon doontaa inaan leenahay waxqabad wanaagsan. Maalmahan, inaad yeelato VO2MAX ka hooseeya ayaa ah tilmaame inaad ku xanuunsan karto cuduro iyo cuduro sida sonkorowga iyo waraabka wadnaha.\nOrodku wuxuu hagaajiyaa adkeysiga aerobicka iyo sidaas darteed wuxuu ilaaliyaa nidaamkayaga wadnaha. Waxay yareysaa cadaadiska dhiigga waxayna kordhisaa dabacsanaanta halbawlayaasha dhiigga iyo xididdada dhiigga si ay u ballaadhiyaan uguna fooraraan si hufan. Ku haynta qalbigeena xaalada ugu fiican waa lagama maarmaan si aan ugu raaxeysano caafimaad wanaagsan. Ku orodka labadaba wadada iyo mashiinka lagu jimicsado ee jimicsiga labaduba waa xulashooyin wanaagsan.\nWaxa jira dad badan oo kuu sheegi doona in orodku ka farxinayo iyaga. Isagu wuu saxanyahay, markaad ordaysid, endorphins ayaa la siidaayaa oo soosaara dareen wanaagsan kadib markuu ordo. Waxyaabahani waxay saameyn ku yeelanayaan yareynta aragtida xanuunka iyo dareenka degganaanta iyo ladnaanta.\nMaanta, xawaaraha nolosha badan ee aan ku jirno, culeysku waa wax dad badan ku dhex jira. Mid ka mid ah daaweynta ugufiican ee looga baxsado xaalad kasta oo xiisad, walaac ama cabsi socota. Waad hagaajin kartaa dareenka haddii aad bannaanka kula oroddo qorraxda. Soo-gaadhista qorraxdu waxay kaa caawineysaa isku-dubaridka fitamiin D iyo saameynta niyaddaada.\nWaxay ka caawisaa xakameynta miisaanka\nOrodku wuxuu gubaa kalooriyo badan. Haddii aadan ka mid ahayn kuwa xakameynaya waxaad cunayso maalin kasta, orodka ayaa kaa caawin doona inaad kordhiso kharashka kalooriga oo aad iska ilaaliso culeyska. Dabcan, cudurdaarka maahmaahda ah "Anigu hadda waan is qurxiyaa haddana waan ordi doonaa oo waan gubayaa" ma shaqeynayo. Kaloriyeyaasha aan gubeyno ee socda waxay aad uga yar yihiin kuwa aan ku cunno wax kasta oo cunto ah.\nHaddii aad leedahay nooc kale oo tababar ah sida hypertrophy, orodka ayaa laga yaabaa inuusan gebi ahaanba faa'iido lahayn, maadaama waxaa jira noocyo kale oo la qabsasho ah oo kala goyn kara kuwa aan u baahannahay si aan u helno murqaha.\nCaawi inaad nasato\nKuwa aan si fiican u seexan ama aan si fiican u nasan, orodku kaliya kaa caawin maayo inaad gubto xoogaa kalooriyeyaal dheeraad ah, laakiin waxay kaa caawin doontaa inaad daasho oo aad daasho. Sidan, markaad seexanaysid, Waqti badan kugu qaadan mayso inaad seexato oo aad si fiican u nasato.\nWaxaan rajeynayaa in talooyinkaan aad sifiican u ogaan karto waxa faaidada orodku leedahay oo aad ku dabakhi karto nolol maalmeedkaaga.\nWadada buuxda ee maqaalka: Ragga Stylish » Ku habboon » Faa'iidooyinka orodka


Talooyin Xikmadaysan oo ku Anfacaya – Murtimaal\n04/26/2017 Video News NEWS\ntalooyin xikmadaysan xikmad cajiib ah xikmado xikmada1. Marnaba ha u sharixin naftaada qofna. Sababtoo ah qofka ku raba uma baahna, qofka aan ku rabina maba rumeysanayo.\n2. Waxaan ka oohinaa kuwa ina daneeya. Waxaan u ooynaa kuwa aan marnaba na daneyn. Waxaan ka cararnaa kuwa na jecel, waxaan eryanaa kuwa aan na jeclayn. Tani waa murugo balse waa xaqiiq. Laakiin Goortii aad garowsado waqti kaama tagin inaad is bedel sameyso.\n3. Ma taqaan waxa sun ah? Wax kasta oo xad-dhaaf ah ama ka badbadis ah Nolosha waa Sun. U noolow si dhex-dhexaad ah oo isu dheelitiran.\n4. Jaceylka u dhaxeeya wiil & gabar walaalo ah oo wada dhashay waa mid ka mid ah kuwa ugu qoto dheer uguna dareejo sareeya shucuurta & dareenka bini’aadanka. Xiriiri Walaalkaa/Walaashaa.\n5. Mar kasta oo qof isku dayo inuu Albaab kaa xiro, noloshaada ceeb & cillado u raadiyo, waxaa Xaqiiq ah in Alle Albaabo badan kuu furayo, qofkaana ciriiri & caro ku noolaanayo. Ka fogow Xasad iyo naceyb.\n6. Dad qalaad (aan is aqoon) ayaa isu noqon kara saaxiibo isku wanaagsan sida ay u fududahay in saaxiibo aad isugu dhow isu noqdaan dad qalaad. Ka taxadar saaxiibada aad leedahay.\n7. Kala fogaanshuhu ma baabi’iyo xiriirka. Ma aha inaad aragto qof jaceyl idinka dhaxeeyo maalin kasta. Muhiim ma aha joogitaanka qoloftaada ee waa waxa Qalbigaaga ku jira. Yeelo Qalbi qurux badan\n8. Haddii qof isku dayo inuu saxo qof kale si private ah, waa qof daacad ah. Haddii uu isku dayo inuu si public ah u saxo waxay ka dhigan tahay inuu doonayo inuu khaladkiisa tuso dadka, waana calaamad munaafaqnimo. Ka digtoonow ficilkaa.\n9. Qof kasta wuxuu heystaa 24 saacadood oo waqti ah. Waxa la isku dhaafay oo lagu kala hormaray waa sida loo isticmaalay. Haddii qof dayacay waqtigiisa, ma aha inuu eedeeyo ama wax ka sheego qof si wanaagsan waqtigiisa. Ka faa’iideyso waqtiga & fursad kasta.\n10. Haddii xukun & awood damaanad qaadaan amni, kuwa madaxda ah ayaa lugeyn lahaa ilaalo la’aan. Haddii qurux & magac keenaan xiriir waara, kuwa caanka ah ee heesa ama filimaanta jila ayaa guurka u wanaagsan yeelan lahaa, laakiin waxay heystaan diiwaanka furiinka ugu badan aduunka. U noolow si fudud. U soco si tartiib ah.\nPrevious Post:Waa maxay jacayl\nNext Post:HINAASE AMA MASAYR


Maalinta: Diseembar 29, 2019\nMarkii mashruuca Channel Istanbul uu si rasmi ah u bilaabay Raiisel Wasaaraha inta lagu jiray ololihii doorashada 2011; Xisaabahayga warbaahinta bulshada, waxaan rabay inaan farriin u diro jilayaasha siyaasadeed ee laga yaabo inay mawduuca ka soo baxaan. Waxaan idhi, Awood [More ...]\nWaa inay ku xirnaataa Shabakada Tareenka Qaranka ee Bursa sida ugu dhaqsaha badan; Kemal Demirel, Gudoomiyaha Ururka Railway Lovers Association iyo xubin hore ee Barlamaanka Xisbiga Jamhuuriga kana soo jeeda Bursa muddadii 22-23, oo ay weheliyaan guddiga agaasimeyaasha Ururka [More ...]\nLoogu talagalay oo soo saaray dalka Turkiga waxaa loo malaynayaa in Anadol ugu horeeyay ee gaari. Si kastaba ha noqotee, qaabeynta Anadol waxaa sameysay shirkada Reliant ee Ingriiska (Reliant FW5) wax soosaarkana waxaa lagu sameeyay shatiga laga helay Otosan. Anadol chassis, engine iyo [More ...]\nIskuxirka oo leh $ 688.5 milyan, oo ka kooban Shiinaha Shiinaha Merchants Expressway, CMU, Zhejiang Expressway, Jiangsu Expressway, Sichuan Expressway iyo Anhui Expressway, ayaa mas'uul ka ah dhismaha iyo hawlgalka Bridge Bridge Yavuz Sultan Selim. [More ...]\nMukhtaar La Doonaya Inuu Kocaeli Magaalo Weyn Ku Sameeyo\nMid ka mid ah laxiriira Degmooyinka Magaalada Kocaeli, GaadiidkaPark A.Ş. , Hatipköy Mukhtar Habibe Demiroğlu Aksoy safka 61 oo ku saabsan waqtiga dheeraadka ah kama uusan hadlin dalabka. Gaadiidka iyo Agaasinka waaxda Gaadiidka ee Waaxda Gaadiidka [More ...]\nMaanta oo ah Taariikhda 29 Diseembar 1897 Qadka Isgoyska Dersaadet-Tẹsaloniya ayaa kaalin muhiim ah ka qaatay xamaasadda askarta iyo rasaasta intii lagu jiray Dagaalkii Cusmaani-Giriig. Anatolia iyo Shirkadda Dhismaha Waddooyinka Lacagta waxay ka heli doonaan dawladda 275.000 rodol rodol ah oo la gaarsiiyey. 29 Diseembar 1943 [More ...]


Tirada codbixiyayaasha Somaliland oo la shaaciyay - BBC News Somali\nImage caption Xubnaha guddiga doorashada Somaliland\nGudiga doorashooyinka Jamhuuriyada iskeed ugu dhawaaqday madaxbannaanida ee Somaliland ayaa maanta si rasmi ah ugu dhawaaqay tirada guud ee codbixiyaasha doorashada madaxtooyada ee 13 Nofember la qaban doono.\nTirada codbixiyayaasha la diiwaangeliyay waxay gaareysa 704,089 (todoba boqol iyo afar kun iyo siddeetan iyo sagaal qof).\nMunaasabad lagu qabtay xarunta Gudiga Doorashooyinka ayaa lagaga dhawaaqay in dadka la diiwaan geliyay oo keli ah codeyn doonaan.\nSida uu sheegay gudoomiyaha guddiga, Cabdilqaadir Iimaan, wuxuu sheegay in qofka codbixiyuhu uu ka codeyn karo oo keli ah goobtii uu hore isaga diiwaangeliyay ee gobolkiisa.\nMunaasabadda waxaa ku sugnaa wakiilo ka kala socday saddexda xisbi ee ku tartamaya doorashada, wasiirka arimaha gudaha, iyo saxaafadda.\nGoobaha codeynta ee Somaliland ayaa gaaraya 1,642, oo la sheegay in ay yihiin laga soo bilaabo min lawyacaddo ilaa taleex.\nSida guddiga doorashada uu sheegay degmooyinka Dhahar iyo laasqoray ee gobolka Sanaag kama aysan dhicin diiwaangelin.\nAxsaabta siyaasadda ayaa soo dhoweeyay howsha uu qabtay guddiga oo soo bandhigay teknolojiyad cusub oo ay ka caawiyeen shirkado laga leeyahay Irland iyo Faransiiska.\n"Qofkaysan u suuragalin in uu qaato kaarkiisa codeynta, wuxuu qaadan karaa doorashada madaxweynaha ka dib. Kuwa 16-ka sano gaarayna xilligaas ayey qaadan karaan," ayuu yiri Saciid Cali Muse, Afhayeenka guddiga doorashada oo ka jawaabayay su'aal uu weydiiyay Weriyaha BBC-da Axmed Saciid Cige oo ahayd waxa ay sameyn karaan dadka aan fursad u helin in ay helaan kaararka.\nTirada gobolkasta iska diiwaangelisay\nTirada codbixiyaasha rasmiga ee Gobollada jamhuuriyadda iskeed madaxbannaanida ugu dhawaaqday ee Somaliland waxay kala yihiin:\nOlolaha doorashada ayaa la filayaa in uu bilowdo bishan dhexdeeda. Axsaabta siyaasadda waxay dadka u bandhigi doonaan waxa ay qabanayaan.\nQalabka doorashada iyo warqadaha codeynta ayaa dhowaan la geeyay Hargeysa. Doorashada waa mid ay ku oo keli ah musharrixiinta xilka madaxweynaha.\nLahaanshaha sawirka Guddiga doorashada Somaliland\nImage caption Tirada codbixiyayaasha\nDhowaan,wafdi sare oo ka socday dalal caalami ah ayaa booqday Hargeysa, kuwaas oo soo eegayay sida ay u socoto qabanqaabada doorashada bisha soo socoto ee Jamhuuriyadda iskeed madaxbannaanida u dhowaaqday ee Somaliland.\nMaqal Wareysi Gudoomiyaha Baarlamanka Somaliland\nMaqal Waraysi: Madaxa hay'adda shaqaalaha Somaliland


Dhimashada 218 Qof Isbital Madiina oo xaqiijiyey iyo Wararkii ugu dambeeyey Qaraxii Muqdisho? | War La Helaa Talo La Helaa\nHome WARARKA MAANTA Dhimashada 218 Qof Isbital Madiina oo xaqiijiyey iyo Wararkii ugu dambeeyey Qaraxii...\nDhimashada 218 Qof Isbital Madiina oo xaqiijiyey iyo Wararkii ugu dambeeyey Qaraxii Muqdisho?\nMagaalada Muqdisho maanta waxay isku badashay Murugo, Dhiig, Ooyin, Shaqo la’aan, dad nolol iyo geeri lagu la’yahay.\nTan iyo Shalay waxaa xiran Isgoyska Zoobe oo ah meesha uu qaraxaan ka dhacay, waxaana ilaa hadda socoto daadgureynta meydadka iyo raadinta dad nolol iyo geeri aan meel lagu sheegin.\nSaacadihii ugu dambeeyey ee baaritaanka meydadka waxaa lasoo helay Shan qof oo meyd ah kuwaas oo aan la kala garan karin waxa ay kala yihiin dumar iyo rag, maadaama ay isku riiqmeyn.\nSidoo kale waxaa lasoo helay 5 qof oo nool, 4 rag iyo 1 nin ah, kuwaas oo ilaa shalay ku xayirnaa dhismooyin ku kor dumay.\nIsbitaalada Magaalada Muqdisho ayaa la ciir ciirayo dhaawaca iyo meydadka, waxaana jiro ilaa hadda meydad la kala garan la’yahay inay yihiin rag iyo dumar iska dhaaf in qof ahaan loo aqoonsado.\nHadaad booqato Isbitaalada Magaalada Muqdisho, waxaad soo arkeysaa qoysas badan oo kuu sheegayo inay dadkooda la’yihiin ilaa hadda, isla markaasna aysan kala xaqiisan karin Nolol, Geeri iyo dhaawac midna.\nMusiibada ugu weyn ee meeshaas ka dhacday weliba hal qoys saameysay ayaa aheyd markii ay geeriyoodeen 4 wiil oo isla dhalatay iyo Gabar uu qabay wiil la dhashay oo ka badbaaday qaraxaas kadib markii uu wax yar ka hor qolka ay ku dhinteen uu kasoo baxay.\nSidoo kale Waxaa ku dhintay Farmashiiyo ku dhaganaa Hotel Safari wiil iyo aabihiis oo isla iibinayey Daawooyinka.\nQoysaska Muqdisho ku sugan dhammaantood si isku mid ah ayey u saameysay musiibadaan, qofka ugu yar oo aysan saameyn musiibadaan, wuxuu dareemayaa dareen qiiro ku dheehan tahay iyo sida looga xumaaday waxa meeshaas ka dhacay oo ah musiibadii ugu adkeyd oo ku habsato Shacabka Soomaaliyeed.\nDhimashada ilaa hadda la xaqiijiyey kor waxay u dhaafeysaa ilaa 218 Qof sida ay xaqiijiyeen Maamulka Isbitaalka Madiino kadib tiro koob ay sameeyeen, halka dhaawacana uu ka badan yahay ilaa 200 oo kale.\nSidoo kale ilaa hadda lama xaqiijiyey dhimashada iyo dhaawacyada la geeyey Isbitaalada kale ee Muqdisho, waxaana macquul ah in Dhimashada iyo Dhaawaca ay intaas ka bataan.\nMa jiro Isbitaal ku yaal Muqdisho oo aan la geyn dhaawacyadii ka dhashay qaraxaas, waxaana isbitaalada qaar buuxsamay saririhii la saari lahaa dhaawacyada.\nGuddoomiyaha Gobolka Benaadir ayaa Shacabka Muqdisho ugu baaqay inay isugu soo baxaan jidadka Muqdisho si loo muujiyo sida looga xun yahay Musiibadii ay Al-Shabaab ka geysteen Muqdisho.\nMadaxweynaha iyo Ra’isulwasaaraha Soomaaliya Xasan Cali Kheyre ayaa booqday Isbitaalada Degfeer iyo Madino, wuxuuna muujiyeen inay aad uga xun yihiin wixii ka dhacay Soobe ayna aheyd Musiibo ku dhacday Shacabka Soomaaliyeed.\nDadka Muqdisho ayaa maalintii Shalay aheyd 14/10/2017 u aqoonsaday inay tahay maalin Madoow oo soo martay Shacabka Soomaaliyeed.


Sheekh Dirir oo Khudbad Kaga Hadlay Qaababka Kala Duwan ee loo Sameeyo Musuqmaasuqa iyo Sida Looga Tawbad Keeni Karo Xatooyada Xoolaha Ummadda - Somaliland Post\nHome News Sheekh Dirir oo Khudbad Kaga Hadlay Qaababka Kala Duwan ee loo Sameeyo...\nSheekh Dirir oo Khudbad Kaga Hadlay Qaababka Kala Duwan ee loo Sameeyo Musuqmaasuqa iyo Sida Looga Tawbad Keeni Karo Xatooyada Xoolaha Ummadda\nHargeysa (SLpost)- Sheekh Maxamed Sheekh Cumar Dirir oo ka mid ah culimada waaweyn ee Soomaalida, ayaa la wadaagay bulshada sida ay xaaran u tahay in lagu xad-gudbo, sifo gaar ah oo xatooyo ahna loogu qaato xoolaha danta guud ah ee ka wada dhexeeya ummadda.\nWaxa ay shareecadu ka qabto in cid gaar ah isticmaasho wax ummadda ka dhexeeya oo maalkooda ah.\nHababka loogu xad-gudbaa waa noocyadee\nHantida la wada leeyahay in aynu tusaalayaal ka bixinno\nAsbaabaha ama sababaha keeni kara in lagu xad-gudbo xoolaha ummadda ka dhexeeya\nMaxaa innagala gudban in aynu wada ilaalino xoolaha aynu wada leennahay\nQofka ku dhagarooba ee qaatay ama ay gacantu ay kaga dhacday xoolaha ummaddu habka uu uga towbad keenayo\nWaxa ka mid ah siyaabaha loo xadayo waxyaabo yaryar oo aanay dadku iskaba filayn oo ah saacadaha biyaha iyo saacadaha laydhka oo la joojiyo ama wax laga beddelo ama lacagta oo lala baxsado, waana wixii dadka ka dhexeeyey oo shirkaduhu ha lahaadeen ama Xukuumaddu ha lahaato, waxayna ka mid tahay noocyada tuugada ah ee dadkuna iskaba yara xaalaashadaan.\nWaxa ka mid ah agabka loo isticmaalo shaqada ummadda ka dhexaysa ama shirkadaha ka dhexaysa, sida kombuutarada, telefoonnada, gaadiidka iyo waxyaabahaas oo dhan in danaha khaaska ah loo isticmaalo waa nooc xatooyo ah (laakiin) haddii aad shidaalka iska xisaabiso, lacagta halkaas kaaga baxdayna aad xisaabiso.\nWaxa kaloo ka mid ah siyaabaha wax loo xado marka aad joogto meel dhexe oo aad dadka wax ka iibinayso ama Hay’ad ama Xukuumad ama Shirkad in cidda macmiisha ah ee kuu imanaysa aad wax ka qaado oo aad tidhaahdo; ‘haddii aanad wax i siinin, aniguna ku siin maayo mashruucan isaga ah ama aniga wax iga iibsan maysid ee cid wax i siinaysa ayaan ka iibin doonaa.’ Taasina way iska badan tahay muddooyinkan dambe oo waa wax caam iska noqdayba, waana nooc ka mid ah laaluushka.\nWaxa ka mid ah waxyaabaha ay ummaddu wada leedahay oo ay dadku burburiyaan, waana arrin aad u cajiib ah oo dadku marka ay Xukuumadaha la coloobaan waxay iskaga rabbaysmaan in wixii dowlad ka soo jeeda ama sida caamka ah loo wada leeyahay in la xado ama la jajabiyo ama la burburiyo. Haddii ay dadku cadhoodaan waa laga yaabaa inay ka baydhaan waxa (hantida) uu qofka gaarka ah leeyahay, laakiin waxa la wada leeyahay in la burburiyo, taasina waxay ka mid tahay tacadiga iyo xad-gudubka hantida ummadda ka dhexaysay.\nWaxa ka mid ah goobaha la wada leeyahay in lagu xad-gudbo, sida masaajidka oo kale oo kutubtiisa, gogoshiisa, cawihiisa iyo allaabta uu leeyahay in aanad qaadan karin, waana waqaf mucayin ah oo halkaas ayuu u gaar yahay, waxaanna loola dhaqmayaa sida agoonka oo agoonka wixiisa wax ayuunbaa loogu beddelaa.\nMasaajidada iyo goobaha waxbarashada, sida jaamacadaha, dugsiyada (schools), madaariska, macaahiidda diiniga ah, cusbitaallada, xannaanooyinka lagu daawaynayo ummadda kuwooda buka, meelaha agoonta lagu barbaariyo iyo dadka waaweyn, meelaha lagu qabto danaha guud oo dhan, sida waddooyinka oo waddadaas agteena ah waxay ka mid tahay hantida aynu wada leenahay oo guri aynu wada leenahay ayeyu dhigantaa, sidaa darted inuu qof gaar ah iska goosto ama uu iskaga shaqaysto ama xidho waxay ka dhigan tahay xoolihii ummadda oo uu boobay.\nWaxa ka mid ah biriijyada, dekedaha, garoomada, goobaha lagu ciyaaro ee ay carruurteennu ku logo-fidsanayaan, waxa ka mid ah beeraha loogu talogalay in dadku ku nastaan.\nWaxa ka mid ah macdanta ummadda ka dhexaysa, baadka ka baxaya baadiyaha, dhirta, sidaa darteed dadka qaarkood haddii ay macdanta iska xidhaan ama shidaalka iska xidhaan ama cawskii iska ootaan waaba sida iska badan ee ka dhacda degaannada miyiga ama dhirtii inta ay xidhaan ay gubaan, qofka sidaas sameeyaana waa daalim, waxayna ka dhigan tahay nin qaatay lacagta baanka taal oo kale.\nWaxa ka mid ah webiyada iyo biyaha la wada cabbayey ee qulqulayey meelahaas, sida uu Nabigu (SCW) xusay, dhammaantoodna waxa wada leh innaga iyo ubadkeena soo socda.\nDaciifnimo iimaanka iyo caqiidada ah ama ducful-iimaan ama iimaankooda oo qoonma, maxaa yeelay? Iimaanka ayaa qofka ku abuura inuu kala eego xaaraanta iyo xalaasha oo uu is yidhaahdo; “maxaa kuu xalaal ah, maxaase kaa xaaraan ah? Laakiin marka iimaanku ka qoonmo qofka, waxa u hamuumaysa oo u hillaacaysa adduunyada yar ee natiijada dambe ma eegayo.\nWaxa ka mid ah in qofka akhlaaqdiisu qalloocanto oo xiiitaa xishoodku ka lumo. Dadku inta ay sii leeyihiin gobonnimada, sharaf ay ilaashadaan iyo dhegtooda oo ay dhowraan oo uu u tudhayo magaca reer hebel, magaciisa iyo magaca qoyskiisa arrimahaa kuma dhacaan, balse had iyo jeer marka ay dadka gobonnimadu ka lunto ee ay gunnimada u dhacaan weeyaan marka ay boobayaan wixii ka dhexeeyey\nWaxa ka mid ah (in xoolaha ummadda la boobo) isagoo qofku jaahil ka ah diintiisa ama aan garanayn xeer ciqaabeedka shareecada islaamku u dhigtay in ay in badan oo ka mid ah culimada islaamku ay qabaan in qofka hanti ummadeed qaatay gacanta la goynayo, hantidii uu qaatayna laga soo celinayo. Waa la isku waafaqsan yahay in wixii qaatay laga soo celinayo, laakiin in badan waxay qabaan in gacantana la gooyo.\nAsbaabta keenta xatooyada waxa ka mid ah in qofkan wax xadaya aannu qalbigiisa Ilaahayba ku jirin oo aannu ogeyn in Ilaahay eegayo oo isha Ilaahay hayso, kana warhayn, markaa waa qof qaafil ah.\nWaxa ka mid ah asbaabaha xatooyada keenaysa iyadoo aan la oogayn shareecadda islaamka oo ummaddaasi aanay ahayn ummad fulinaysa, hirgelinaysa oo ku dhaqmaysa shareecada, waayo marka shareecada lagu dhaqmayo qof walba ciqaabta uu mudan yahay ayaa la marinayaa oo kii cid gaar ah wax ka xadda, kii xoolaha ummadda xadda, taqsiirtii iyo xuduuddii oo dhan, laakiin marka aan shareecada lagu dhaqmayn way iska badanaysaa; ‘amba qaataye adiguna qaado.\nAsbaabta keena in xoolaha ummadda lagu tagri-falo waxa ka mid ah Dowladda oo daciif noqota oo waajibkeedii gudan kari weyda, taas ayaana keeni karta in cid walba ay qaadato wax aanay lahayn ama wixii ummadda ka dhexeeyey la iska qaato.\nWaxa ka mid ah qofka ummadda ugu sareeya ee hoggaamiyaha (Madaxweynaha) oo doorkiisa qaadan waaya oo ka gaabiya, taasina waa waxyaabaha keenaysa in dadku kala qaataan wixii ummadda ka dhexeeyey ee uu isagu (hoggaamiyuhu) u ilaalinayey ama ku xad-gudbaan ama daryeeli waayaan, sidaa darteed ayuu Cumar Binu Khadaab (RC) lahaa odhaahdan ah; ‘Haddii ay waddooyinka Ciraaq ka xumaadaan oo dadka iska daaye ay xoolahu wax ku noqdaan ama ku jabaan, qiyaamaha Cumar ayuu Ilaahay weydiinayaa oo la odhanayaa; ‘Cumaroow, maxaad dadka iyo duunyada dariiqa ugu hagaajin weyday? Xiligaasna Ciraaq iyo Madiina aad ayey u kala fogaayeen, markaa sidaas ayey Khulafadu u fikirayeen.\nWaxa asbaabaha ka mid ah in ay ummadda ku yaraato naxariistii walaaltinnimada iyo tudhaallaha islaamka oo ay ehelnimada iyo axsaabnimadii dadka ku yaraadaan, waayo qofku wuxuu odhan lahaa; ‘bal ummadaada u kaadi kuwo sidaa iyo sidaau dhibban ayaa ku jiree oo waxan waa lagula leeyahaye adigu dadka u tudh?. Markaa tudhaallihiina ma jiro.


Dugsiga Shaafici Boosaaso oo xalay guuleystay iyo Azhar oo bar bar dhac la galay Nawaawi Garoowe – Radio Daljir\nDugsiga Shaafici Boosaaso oo xalay guuleystay iyo Azhar oo bar bar dhac la galay Nawaawi Garoowe\nLuulyo 27, 2013 4:43 b 0\nBoosaso, july 27, 2013 – Tartan iyo Tacliin oo ku jira wareega labaad ee barnaamijka ayaa waxaa xalay tartan uu ku dhexmaray afar dugsi sare oo ka dhisan Puntland, tartanka ayaa ku jira wareega labaad oo dugsigii laga badiyaa tartanka uu ka harayo.\nQaybtii hore ayaa waxaa ku tartamay dugsiyada kala ah Axmed Garaad oo ka dhisan degmada Waaciye iyo Shaafici Bosaaso, labada dugsi ayaa soo bandhigay aqoon iyo asluub aad u heer sareeyey intii tartanka uu socday.\nNatiijada tartanka ayaa gabagabadii kusoo dhamaatay dugsiga Shaafici Bosaaso oo la yimid kow iyo toban? darajo iyo Axmed Garaar Waaciye oo helay sideed darajo , sidaasi ay guushu ay ugu raacday dugsiga Shaafici Bosaaso una soo baxay wareega sadexaad.\nQaybtii labaad ayaa waxaa tartan uu ku dhexmaray Al-azhar Shariif Qardho iyo Nawaawi Garoowe.\nTartanka ayaa kusoo dhamaaday barbar dhac ama bareejo iyadoo labada Dusgi ay la yimaadeen midkiiba 11 derajo, taasi oo ka dhigan in ay natiijo isku mid ah ka heleen kulankii xalay dhexmaray .\nCaawa waxaa tartanka uu dhex marayaa dugsiyada kala ah ?Cumar Samatar Gaalkacyo iyo Sheekh Cismaan Qardho, sidoo kale waxaana iyana caawa tartamaya C/laahi Ibraahim Ufayn iyo Dangoroyo School.\nUSA iyo Ethopia oo Is-kaashi buuxa ka samayey ka shaqeynta amaanka dalalka Qaarada Afrika\nBaaris qoto-dheer oo lagu bilaabay Gaari maanta isku qarxiyey is-goyska Sanca ee xamar (Dhegeyso)


Axkaamta Ramadaanta, Qore: Sh. Cabdirisaaq Cabdiraxmaan Xasan Rakuub. Qaybtii 3aad\nAxkaamta Ramadaanta, Qore: Sh. Cabdirisaaq Cabdiraxmaan Xasan Rakuub. Qaybtii 3aad\n§ In aad soonto maalinta shakiga (sida in la arki waayo bisha, Shacbaanna aan la dhammaysan\n§ In aad soonto sannadka oo dhan.\n§ In aad badiso xuska Alle SWT sida; Quraan akhris badan, digri badan iyo duco badanba\n§ In aad wakhtiga ilaaliso (waa in aanu wakhtigu kugu dhaafin in aad lumiso, sida adiga oo ciyaaraya ‘game, dubnad, laadhuu iyo shax’. Ogow in culimada qaar dubnadda laadhuda iyo shaxda sidooda u xaarantimeeyaan, markaa in wax laysku haysto aannu soonkaagii kugu dhaafin waa dardaraan)\n§ In aad badiso salaadaha sunnayaasha ah, waxa dhacda in dadka\nqaar salaadda tahajudka u kacaan, salaadda subaxna ka seexdaan, taasi maaha mid bannaan.\n§ In aad sadaqada badiso, sida adiga oo afurinaya qof sooman ama wax siinaya qof baahan.\n§ Qofka gaboobay (qofka gaboobay waxa ku waajib ah in maalin wal ba u miskiin quudiyo, waxaana laga bixinayaa mud (laba kilo iyo badh) raashin ah ama qof sooman ayuu afurinayaa. Hadduu doonana hal maalin ah ayuu soddon miskiin wada afurrinaya)\n§ Qofka xanuusanayaa (qofka xanuusanaya haddii la rajaynayo in uu ka kaco wuu soo qallaynayaa, haddii aan rajo laga qabin in uu ka bogsan karo xanuunka isna sida qofka gabowga ayaa laga afurrinaya)\n§ Qofka socotada ah (musaafirku isagu wuu iska afurayaa hadhowna wuu soo qalaynayaa).


Olole dhir lagu talaalayo oo looga soo horjeedo Donald Trump! - BBC News Somali\nOlole dhir lagu talaalayo oo looga soo horjeedo Donald Trump!\nLahaanshaha sawirka MARTIN BERNETTI\nImage caption Geed\nKoox dad ah oo ku sugan dalka New Zealand ayaa meel wanaagsan marinaya olole ka dhan ah siyaasadda deegaanka ee madaxweynaha Maraykanka ee Donald Trump, kaasi oo ay doonayaan in ay ku talaalaan geedo aad u badan oo dhigma xaalufka dunida ay wajahayso Trump dartii.\nDad gaaraya 120,000 ayaa illaa iyo hadda sameeyey balanqaadyo ay ku talaalayaan geedo adduunka oo dhan.\nKooxdan ayaa Trump ku eedeeyey siyaasadiisa ah in Maraykanka uusan dhimin qaaca hawada wasaqeeya, isaga oo ku dooday in ay taasi waxyeelo ku tahay horumarka dalkiisa iyo waliba shaqooyinka dadka Maraykanka ah.\nDadka qaarkood ayaa iyaga geedaha talaalay, qaarna waxa ay bixiyeen lacag geedo looga abuuro dalalka Madagascar, Haiti, Ethiopia, iyo Napal.\nMadaxweyne Trump ayaa horey u sheegey in uu ka baxayo heshiiskii cimilada ee Paris , kaasi oo uu horey u saxiixay madaxweynihii isaga ka horeeyey ee Barack Obama.\n"Waxaan la kulanay dad ku sugan meelaha cimilada adduunka ay aad u saameysay sida Bangladesh, Mongolia iyo dalal kale, waxaanan aad uga xumaanay sida Trump jaahil oga yahay waxa dhacaya" ayuu yiri Adrien Taylor oo wax ka asaasay mashruuca lagu magacaabo Trump Forest ama kaynta Trump.\nLahaanshaha sawirka SEAN GALLUP\nImage caption Madaxweyne Trump waxa uu ka baxay heshiiskii cimilada ee Paris\nDadka ololaha wada ayaa sheegey in loo baahan doono 650 mega tonnes oo ah maadada hawada sifeysa ee CO2 (halbeegga hawada) marka la gaaro sannadka 2025-ta, taasi oo u dhiganta 100 bilyan oo geed, si ay magdhow ugu noqoto qasaaraha ka dhalanaya sharciga Trump.\n"Waxaan rabnaa in aan beerno kaymo adduunka oo dhan ah si aan wax oga qabano qaaca uu Trump hawada ku siidaynayo, waxaa laga yaabaa in ay tahay fikrad layaab leh, balse waa wax la xaqiijin karo" ayuu yiri Dr Daniel Price oo isna ka mid ah asaasayaasha mashruucan.\nLahaanshaha sawirka TRUMP FORES\nImage caption Hawlwadeenada ololaha Trump Forest\nInkasta oo ay dad badan mashruucan taageereen, haddane waxaa jira dad fariimo nacayb ah usoo dira hawlwadeenada ololahan, kuwaas oo taageersan siyaasadda cimilada ee Trump.\nMar wax laga weeydiiyey sababta ay mashruuca ugu doorteen magaca Trump Forest ayuu Dr. Price yiri "haddii uu rabo in uu yeesho kaymahan sida Trump Vodka iyo Trump Tower oo kale, waan soo dhaweyneynaa, qadka taleefoonka waa uu furanyahay, mudane madaxweyne haddii aad akhrineysid warkan".


Warbixin: Manchester United Oo Ciqaabtay Liverpool Salah Oo Ku Dhacay Tijabaadii De Gea Iyo Rashford Oo Wacdaro dhigay | Shabakada Qalinkacayaaraha.com\nWarbixin: Manchester United Oo Ciqaabtay Liverpool Salah Oo Ku Dhacay Tijabaadii De Gea Iyo Rashford Oo Wacdaro dhigay\nPublished on March 10, 2018 by Caydiid Cabdi Raxmaan Aadan · No Comments ·\n(10-3-2018) Kooxda kubada cagta ee Manchester United ayaa garoonkeeda Old Trafford galabta ku casuuntay naadiga Liverpool waxaana labadaasi kooxood dhexmartay ciyaar aad u xiisa badneyd oo guusha ay ku raacday kooxda uu maamulo Jose Mourinho.\nCiyaarta ayaa jawi qurux badan ku bilaabatay taagerayaal kala taabacsanaa labada dhinac ayaa soo buux dhaafiyay garoonka masraxa riyada oo ay ku ciyaarto Manchester United.\nJose Mourinho ayaa saf xoogan kala hor yimid kooxda Liverpool, waxaana shaxdiisa uu ku soo bilaabay da’yarka sadexda libaax Marcus Rashford oo aad uga soo dhalaalay howshii looga igmaaday kulankii Reds.\nGarsoorka ayaa seeriga ku dhuftay ciyaarta ayaa bilaabatay, waxaana labada naadi ay bilaabaneen in ay isku qaadaan weeraro u muuqday kuwo aan natiijo ku dhisneyn.\nSi kastaba ha’ahaatee kooxda marti qaaday Liverpool ee Red Devills ayaa jugta bilawday waxaana goolka koowaad ay ka heleen Marcus Rashford, kaa oo farsamo ku dhaliyay gool qurux badnaa oo uu caawiye ka noqday R. Lukaku, waxaana kubadii uu soo laaday Rashford ku fashilmay in uu joojiyo goolhayaha Liverpool L. Karius.\nKooxda Klopp ayey xaalada aad ugu xumaatay laakiin waxa niyada u dajinayay ayaa mar walba ahayd in ciyaarta ay bilawtahay, Unitedka oo dhiro galin xoogan ka heshay goolkii koowaad ayaa markale dhalisay goolkii labaad waxaana shabaqa toban daqiiqo goolkii uun kadib markale shabaqa Reds gaaray Rashford.\nMarkale guud ahaan jamaahiirtii Reds ee ciyaarta goob jooga u ahayd ayaa shucuurtooda is badashay, waxaana ciyaarta ay ku sii socotay natiijo 2-0 ah.\nWeeraryahanada Liverpool ayaa sameeyay dadaalo xoogan ay ku doonayeen in goolka koowaad isaga soo gudaan laakiin difaacyada Manchester sida Baily iyo Smallling oo aad u caaboonaa ayaa goolhaye De Gea u diiday in uu gaaro laad walba galin kara oo ka yimaada weerarka Reds ciyaarta ayaana qeybteedii hore lagu kala nastay natiijo 2-0 ah oo lagu hogaaminayo kooxda martida ahayd.\nMarkii la isku soo laabtay ma jirin , fusrado kale oo halis ah ay sameeyeen xidigaha weerarka Manchester, halka kuwa Liverpool daqiiqad walba maankooda ka dhax guuxayay sida ay ku keeni doonaan deynta kooxdooda lagu leeyahay.\nCiyaarta ayaa dhamaad ku sii dhawaatay laakiin daqiiqadii 66-aad Red Devills ayey soo martay xaaladii ugu xumeyn ee guud ahaan ciyaarta, waxaana gool kama ah iska dhaliyay difaaca Ivory Coast ee Eric Baily, kaa oo lugtiisa ugu toosiyay shabaqa kooxdiisa kubad ka timid dhanka iyo weerarka midgeed ee Liverpool.\nKlopp iyo kooxdiisa ayaa nafis helay markii Unitedka ay iska dhaliyeen gool kama ah, waxaana intaa kadib weerarka Liverpool u cadaaday oo kaliya shabaqa Manchester, sidoo kale difaacyada Red Devills\nayaa wal wal xoogan dareemay maadaama hal gool oo farqi ah ciyaarta ay ku hayeen isla markaana daqiiqad walba gool ay dhalin kartay Liverpool.\nSi walba oo ay u dadaaleen weeraryahanada Liverpool iyo difaactan walba oo ay sameeyeen xidigaha qeybta danbe uga ciyaara Red Devills kulankii North West Derby ayaa soo idlaaday garsoore Pawson ayaana garsoorka ku dhuftay.\nGuushaasi ayaa ka dhigan in Manchester ay shan dhibcood ka sareysa Liverpool, waxaana markan ay kalsooni buuxda ku qabaan ku naagashaha booska labaad ee kala sareynta Premier League.\nSubs not used: Romero, Shaw, Lindleof, Carrick\nGoals: Rashford 14, 24\nBooked: Rashford, Valencia\nSubs not used: Mignolet, Gomez, Matip, Henderson\nGoals: Bailly (OG) 67


Ciidamadda Dowladda iyo Maraykanka oo howlgalo ka fuliyeey Jilib – Radio Daljir\nCiidamadda Dowladda iyo Maraykanka oo howlgalo ka fuliyeey Jilib\nMaarso 16, 2019 11:23 b 0\nWararka ka imanaya gobolka Sh/hoose ayaa sheegaya in howlgal qorsheysan ay si wadajir ah uga fuliyeen ciidamada sida gaarka ah u tababaran ee Danab iyo ciidamo Maraykan ah deegaanka Jilib-Marka ee ku dhow magaalada Marka.\nHowlgalka kahor ayaa la sheegay in diyaaradaha aan duuliyaha lahayn ee Droneska ay duqeeyeen saldhigyo ay ururka Al-shabaab k lahaayeen Jilib-Marka.\nCiidamada Kumaandoosta ah ee DANAB ayaa la sheegay inay gudaha u galeen deegaanka Jilib-Marka halkaa oo iskahorimaad uu ku dhex maray xooggaga hubeysan ee Al-Shabaab.\nSarkaal u hadlay ciidamada ayaa sheegay in ay howlgalkan ku dileen ku dhawaad 22 dagaalame oo ka tirsan Al-shabaab.\n“Waxaan ku dilney howlgalkan horjoogayaal ka tirsan Al-shabaab oo kala ah Abuu Yaasiin Shiikh Maxamed oo Al-shabaab u qaabilsanaa Amniyaadka gobolka shabellada Hoose iyo Maxamuud Abuu Xamza.”ayuu yiri sarkaal u hadlay ciidamada howlgalka fuliyay.\nSidoo kale sarkaalkan ayaa sheegay inay gacanta ku soo dhigeen afar gaadiidka dagaalka ah oo ay lahaayeen Al-Shabaab.\nMadaxweyna Jabuuti oo Muqdisho lagu soo dhaweeyay (Sawiro)


KULAN cadaadis xooggan lagu saarayo Guudlaawe oo MUQDISHO ka socda - Caasimada Online\nHome Warar KULAN cadaadis xooggan lagu saarayo Guudlaawe oo MUQDISHO ka socda\nKULAN cadaadis xooggan lagu saarayo Guudlaawe oo MUQDISHO ka socda\nMuqdisho (Caasimada Online) – Madaxweynayaashii hore ee dalka, Xasan Sheekh Maxamuud iyo Sheekh Shariif ayaa hadda kulan xasaasiya la leh madaxweynaha dowladda goboleedka HirShabeelle, Cali Guudlaawe oo kamid ah maamulada taabacsan madaxweynaha waqtigiisu dhamaaday Farmaajo.\nSida ay xogta ku helayso Caasimada Online, kulankaan ayaa waxaa labada madaxweyne ku wehlinaya Xildhibaan Cabdulqaadir Cosoble oo kamid ah hoggaanka sare ee Madasha Xisbiyada Qaran, waxayna madaxweyne Guudlaawe kala hadlayaan go’aankii uu ku taageeray qaraarkii uu Golaha Shacabka muddo kororsiga ugu sameeyay hay’addaha dowladda.\nGo’aanka Cali Guudlaawe kula saftay Farmaajo ayaa ka careysiiyay madaxdaas ay isku haybta yihiin oo ah Musharaxiin iyo Madax hore, iyadoo xusid mudan tahay in madaxdan horay u taageereen doorashadiisa oo aanay ka hor imaan.\nMadaxweynihii hore ee Soomaaliya, Xasan Sheekh Maxamuud iyo Sheekh Shariif ayaa si weyn usoo dhaweeyay doorashadii khilaafka badan ka dhashay ee uu ku soo baxay madaxweyne Guudlaawe, wuxuuna intaas kadib kamid noqday maamulada sida weyn u taabacsan madaxweynaha waqtigiisu dhamaaday ee Farmaajo.\nSida ay ogaataay Caasimada Online, madaxdaan ayaa la wadaagay Cali Guudlaawe niyad jabkooda ku aadan go’aankii la sheegay inuu ku taageeray muddo kororsiga Farmaajo, waxayna ku cadaadinayaan inuu ka laabto.\nKulankan ayaa loo arkaa fursadii ugu dambeeysay ee ay Madaxdii hore uga quusanayaan ama isku fahmayaan madaxweyne Cali Guudlaawe, iyadoo la kala ogaan doono midka uu dooran doono.\nKulankaan ayaa daba socda midkii ay xalay la yeesheen Musharaxiinta mucaaridka ah madaxweynaha Galmudug, Axmed Qoor-Qoor, kaasi oo uu ku bayaamiyay inuusan qeyb ka aheyn taageerada loo muujinayo muddo kororsiga Farmaajo, islamarkaana ay tahay inay Guudlaawe lasoo hadlaan, si kulamo kala la iskugu iamado.\nSi kastaba, xaalada siyaasadeed ee dalka ayaa kasii dareysa, tan iyo markii uu Golaha Shacabka soo saaray qaraarkii uu muddo kororsiga ugu sameeyay madaxda sarre ee dalka, waxaana isasoo taraya hanjabaadaha ku aadan go’aankaasi ee ay soo saarayaan dalalka beesha caalamka.


Harowo.com | HarawoNews – Somalia Information & Analysis – Daawo Anfariirka Islaam nacaybka Ninka Trump u xushay la taliya Amniga qaranka\nNov 19, 2016 SOMALI NEWS 0\nMagaciisu waa Michael T. Flynn wuxu ahaan jiray Janaral laga ruqseeyay shaqadiisii markii la ogaaday xumaanta ku jirta. Hadda waa 57 jir Trump u xushay cunsurinamadisa. Michael wuxu aad ugu faraxsanyahay inuu maanta fursad u helay himiladiisii ahayd inuu caddibo dadka muslimka ah.\nNinkani kama hadlayo kooxaha xagjirka ah ee muslim iyo gaalba ay isla miyir diidsanyihiin laakin wuxu tooshka ku ifinayaa dhamaan muslimka oo dhan iyo diintooda,isagoo muslimka oo dhan dhakada ka saaraya masuuliyadda dhacdooyinkan.\nWuxu wakhti badan ku bixiyay sidii uu toosh ugu ifin lahaa dadka muslimka ah.Halkan ka dhageyso hadalkiisa uu waliba dadka isticmaala baraha bulshada kaga codsanayo in la baahiyo.\nWuxu soo tirinayaa dhacdooyin is xig xiga oo kooxaha mitidiintu labaatankii sano ee ugu dambeeyay ka fuliyeen meelo kala duwan oo dunida ah iyo shakhsiyaad wax gaystay.\nWuxu leeyahay halkaa waxa qarxiyay waa muslim, hebel waxa dilay waa muslim, waa muslim waa muslim waa muslim…………… sii wad.\nWuxu isku soo duwayaa waxa diimaha lagu sheego ee dadku iska samaysteen iyo kuwii hore ee baaliga noqday iyo diinta dhabta ah ee maanta kownka ka jirta, kadibna wuxu ka hadlayaa sida bulshooyinka kala diimaha ahi iyo diimahaa laftoodu aanay dhibaato isugu hayn ee ay u wada socon karayaan una wada noolaan karaan.\nIntaa kadib wuxu xabed xabed usoo qaadayaa diimaha uu tirinayo isagoo mid walba ta muslimka ku taagaya oo leh “diinta muslimku ma ogola” diimaha kale, dadka haystina ma ogola dadka haysta diimaha kale, laakiin diimaha kale oo dhami way is ogolyihiin.Dhibta ugu wayn waxa isku qaba ayuu yidhi muslimka laftiisa oo aan is ogolayn.\nWuu sii waday hadalkiisa Wuxu ka sheekeeyay halkii uu u danlahaa iyo biyo dhiciisa oo ahaa in dadka islaamka ah lagu takooro meelkasta oo lagaga badanyahay, loona diido shaqooyinka ,barashada quraanka, xuquuqdooda iyo fursad ay ku faafiyaan diinta islaamka, ugu dambayntana laga dhigo wax carara iyo wax cilmaani noqda oo diinta ka tega.\nWuxu leeyahay ninkani dadka muslimka ahi kuma qanacsana wadamadooda. Wuxu usoo dhigayaa wadan wadan. Kadib wuxu odhanayaa wxay ku faraxsanyihiin inay ku noolaadaan wadamada Austaralia, USA, UK, Kanada, Holand, Sweden, Norway, Jarmal, Faransiiska,\nUgu dambeynta wuxu xabed xabed u tirinayaa ururada xagjirka ah. Dhamaantood wuxu ku leeyahay waa muslim.\nIsku soo wada duuboo wuxu kaga baxayaa in dagaal lala galo diintaa iyo dadka haystaba,waana raggii Trump uu sunta kasoo qaadan jiray, maantana wuxu u dhex keenay guriga cad inay wada fuliyaan arinta muslim nacaybka oo ay isku aragti ka yihiin.\nNasiib darro ninkani wuxuna aqoon u lahayn ilaahy iyo diimaha dhabta ah iyo kuwa dhalanteedka ah, ninkani nasiib uma yeelanin inuu barto aayadda ilaahay ku yidhi ” Inna cindalaahi diinul islaam” ilaahay agtiisa diinta islaamka oo qudha uunbaa jirta, waana sababta aanay diinta islaamku marna u aqoonsanayn diin kale oo la sheegto oo aan ka ahayn diinta Furqaan.\nLabada qodob ee muslimka ceebta ku ah waa inay dhexdooda col ahaadaan oo fahanka islmaamka ay ku kala fogaadaan iyo kooxaha magaca islaamka wasakheeyay ee waxay doonaan samaynaya, cadowguna uga faa’iidaysanayo uguna marmarsoonayo inuu muslimka ku dhibo sida ninkan iyo inta la aragtida ah.\nDaawo Anfariirka Islaam, Ninka Trump, Norway, UK\nDaawo Muuqaal kashifay hadalkii Trump dafiray isagoo leh waan diwaan-galinayaa Muslimka Daawo Kal-gacal lama filaan ah oo Ri' iyo ilma yar oo Daanyeer ah dhexmaray\nEidagale committee in Somaliland has no mandate to nominate a chairman in UK


600 Deg Deg::Axmed Karaash oo la Saaray Xayiraad Iyo Mooshin Miiska Saaran, | khaatumo news online\nDeg Deg::Axmed Karaash oo la Saaray Xayiraad Iyo Mooshin Miiska Saaran,\nMay 17, 2020 - 18 Aragtiyood\nXiisada Madaxweyne Ku xigeenka Dawlada puntland iyo Madaxweyne Deni ayaa meel Qarar gaadhay saacadihii ugu Danbeeyay,\nMadaxweyne Karaash ayaa Maanta Tacsi udiray Gudoomiyaha Gobolka Mudug ee puntland oo Qarax ku dhintay.\nTacsida Karaash ayaa la mariyay Tv-ga puntland iyo Webseti-ka Puntland balse nasiib daro Madaxweyne Deni waxaa uu Amar ku siiyay In laga tirtiro Tacsida Karaash diray Wakaaladaha wararka ee Dawlada taaso lama filan ku noqotay Karaash,\nDhanka kale waxaa caawa la saaray Madaxweyne karaash Xayiraad dhaqaalle iyo mid Socdaal.\nLaamaha Dawlada Puntland ee kala duwan ayaa lagu Wargaliyay in aysan ka amar qaadan karaash ilaa amar danbe sidoo kale Bankiga Dawlada iyo Wasaarada maaliyadda ayaa mar lagu siiyay in aysan wax xidhiidh ah la samayn Karaash,\nXog ay helaso Khaatumo News Ayaa sidoo kale sheegaysa in bisha Lixaad 15 keeda La qorsheenaayo In mooshin Laga keeno Axmed Karaash hadii uusan intaas ka horaysa noqon Qoorkeen u hogaansama Awaamiirta Xukumada Deni.\nXaalada Ayaa ah mid cakiran ilaa hadana wax War ah kama soo bixin madaxweyne Karaash\nWixii Soo kordha isha ku Hay Khaatumonews.com\nMaxaa kala haysta beesha Majeerteen oo Punland u arkaysa maamul ay iyagu dhsteen, beesha balaadhan ee Dhulbahantana u aragta beel aka soo jeeda jamhuuriyadda Somaliland oo aan la isku halayn karin.\nsomaliland waa jifo Direed oo duday waana la xaal marin. Laakiin waxaa yaab ah in dhulbahante PL oo cadawgooda siyaasadeed ee 1aad ah ay la shaqeeyaan. Waa inuu karaash taageeraa khaatumo state, ali khaliifna kasoo baxaa SL oo cududa laisku geeyaa si isaaqland meesha looga saaro, markaas ayuu dhulbahante degi.\nHa noolaato jamhuuriyadda xoogga badan ee Somaliland iyo 18 May, difaac ciidan qoraran. Farmaajo iyo Khayre ayaa naxdiintii ay ka qaadeen awoodda ciidanka qaranka jamhuuriyadda Somalialnd la jiifa oo lagu tilmaamay ciidanka uugu awoodda badan Geeska AFrika marka laga reebo Itoobiya taas oo Farmaajo iyo maamulkiisa taagta daran ku riday khalkhal iyo quus.\nHoraa soomaalidu u tidhi baqal fardo la daaqdey faras ayey ismoodaa.\nNinkii kheyrkii loo xiirow adna soo qoyso,\nKaraash waabuu ku raagey boqortooyada MJ.\nWaryaadha joojiya dacaayada dadka iyo dalkuba waa Puntland. Karaash xiniinyuu KU fadhiyaa meesha waana geesi geesi dhalay Puntlander ah.Mana dhacayso in mooshin laga keeno. Kuwiina maalinba meel u hayaamaya dalka dhigtay wax khaatumo la yidhaa ma jirto oo adeer Cali baa iibsaday\nMa bislid intaad weli waxaan jirin iyo khaatumo ka hadlaysid. Socon weynaye aan orodno weeye xaalkaagu. Runta u soo noqo oo xaqiiqda wajah adeer.\nWaar maxaa mooshinka lagaga qaraarinyaa!\nDeni (oo aan waxar lagu aaminin) baa intuu soo hor istaagay ku yiri SSDF iyo dawladihii MUSUQMAASUAQA ahaa, ee ilaahay willkii Mareexaan ee SIYAAD BARE u soo diray, dadkay ugu fiicnaayeen. Oo weliba u raaciayay Dhulbahante waa ARGAGIXISO.\nWaxay nimanku ogaadeen waxa ay yihiin, ee sidaa ulamay hadleen. Maxay marka awalba meesha la joogeen? Awalba doorashooyinkaa loo haystay, hadana filimkaasi waa dhamaaday.\nHORTO SSDF TU QOLAMAY AHAAYEEN WALIGAY MAAN MAQALE.\nAxmed karaashow maqaayadda ciyaarta ka daa. Wasaaradda maaliyadda aad maalin walba leedahay lacag keena ogow dukaankaas Faroole, baa ilaashada oo iska leh.\nHadda wixii ka dambeeya waa in runta loo sheegaa Karaash, oo aaminsan in maqaayada la wada leeyahay, cali khaliifna hargeysa ayuu ku waashay maqaayad la wada leeyahay baan rabnaa. War nimanyohow is qabta oo ogolaada xaqiiqda. Labadan maamul waa Soomaalidiid waana isbaaro loo dhigtay dawlada Soomaaliyeed. Marnaba suurta gal maaha in qabiil dawlad noqdo\nSoomaaliya cadow baa ku habsaday shisheeyaha u adeega oo dalkooda iyo dadkooda neceb, Allah, subxaanahu watacaalaa baa u gargaari doona shacabka Soomaaliya oo ka dul qaadi doona maamul qabiileedyada sida ayyaxa dalka ku habsaday\nKkkkk mooshin aa\nAr waa la soo daaheen mar haddii qaad la waayo waa sidan Oo kale af qushaash ah iyo duwaab.\nBoqor jamaal says:\nkaraash isago dhulbahante ah oo dhulkisi gacan ku hayn buu raba inuu.MaxaMuUD SALEEBAAN amro\n😀😀😀WAA WAX LA FILAYEY in KARAASH haddii uu xiniinyo iska baadho la marsiinayo halkii saaxiib kii DHOOBO madaama ay magac u yaal yihiin, RABBOW Goormay waroos iyo dhuloos noqonayaan dad KARAAMO leh oo maqaam Koodii iyo maamuskoodii soo ceshada? 😀😀\nAXMED KARAASH, UMA DAAHAYO DENI….\nIska soo buriya awalba culaysbuu idinku hayee\nXoriyo Ibrahim says:\nWaryaa dhulbahante dhulkiisi isaaq buusiyey maantana farmajaa soo adeegsadey oo yiri puntilan soo dumiya kamayeelayno 17 iyo Karaaash halz eryo qurunkooda Macau nosheegayaan kursiga madam Wayne kuxigeenka waxaa xaq ule leelkase halasiiyo dhuuni hante hana dhafan\nXoriyo was runtaa leelkasa xaq u leh dhuuni tarxiil


SAWIRRO XUL AH: Jeenyo oo guul ka gaartay kooxda Banaadir – Gool FM\nSAWIRRO XUL AH: Jeenyo oo guul ka gaartay kooxda Banaadir\njilacow September 30, 2016\n(Muqdisho) 30 Sebt 2016.Kooxda Banaadir ayaa guuldarro kala kullantay naadiga Jeenyo ciyaar ka tirsan koobka Janeraal Daa’uud oo galabta ka dhacday garoonka Koonis.\nKullanka ayaa ahaa mid aad u xiiso badan waxaana u soo daawasho tagay taageerayaal dhowr ah, iyadoo kooxda Banaadir ay noqotay naadigii saddexaad ee laga badiyo xilli ciyaareedkaan koobka Janeraal Daa’uud.\nQeybtii hore ee ciyaarta ayaa kusoo dhamaatay 1-0, oo ay ku hoggaamineyso naadiga Jeenyo waxaa billisoon u dhaliyay xiddiga lambarka 8’aad ee Xasan Cabdi Nuur Geeseey.\nMarkii dib la isugu soo laabtay qeybtii labaad ee ciyaarta, labada kooxood ayaa ku dhawaaday in ay goolal iska dhaliyaan balse waqtigii loogu tala galay ciyaarta waxa ay kusoo dhamaatay 1-0.\nKooxda Jeenyo ayaa markeedii lixaad ka badisay kooxda Banaadir, waxaana guushaan ay imaaneysaa xilli kooxda Banaadir ay ka maqnaayeen xiddigo muhiim ah oo ay qeyb ka yihiin Maxwell, C/risaaq Cali iyo Gacal .\nSikastaba Guruubka D, waxaa iminka hoggaankiisa qabatay naadiga Jeenyo mahadaama ay badisay kullankeedii ugu horeeyay sanadkaan koobka Janeraal Daa’uud.\nArjen Robben oo Qandaraaska u kordhinaya kooxdiisa Bayern Munich\nTababaraha Faransiiska oo booskii Mathieu ee xulka ku beddelay Eliaquim Mangala


Danyar waxa ku joogsaday kuwii jeeni qabanlaa. Jidgooyada Tujaartaa ka daran juhun Abaareed. | Dhamays Media Group\nDanyar waxa ku joogsaday kuwii jeeni qabanlaa. Jidgooyada Tujaartaa ka daran juhun Abaareed.\nNinba ninkuu ka jino roonyahay ayuu jiiqso leeyahay.\nWaxa jiqilka lagu reebayaa jaaquf tag daran.\nDanyar waxa ku joogsaday kuwii jeeni qabanlaa.\nJidgooyada tujaartaa ka daran juhun abaareed.\nGartuna waxay ku jiiftaa cishaba ruuxa jeeb madhan.\nWaa qayb kamid ah gabayga Jartaale ee abwaan Cashuur.\nPrevious: JANANKA UGU SAREEYA MARAYKANKA AYAA SHEEGAY IN AY KULAN ALBAABADA U XIDHANYIHIIN UU LA YEELANAYO MADAXWEYNAHA SOMALILAND\nNext: Taariikh Qarsooneyd + Muuse Biixi Iyo SNM Xiligii Halganka 1988


Qalalaaso siyaasadeed oo wali ka taagan dalka Sudan – Bandhiga\nQalalaaso siyaasadeed oo wali ka taagan dalka Sudan\nWaxaa wali sii soconaya rabshadaha ka taagan dalka Sudan iyadoo taagerayaal kubada cagta ah iyo ciidanka amniga suudaan ayaa isku dhaceen kadib markii ay ku hadaaqeen erayo liddi ku ah madaxweyne Cumar Xasan Al Bashiir.\nMuuqaalo la soo dhigay baraha bulshada ayaa muujinayay taagerayaasha oo ku sugan garoonka kuna dhawaaqaya waxaan dooneynaa in la badalo xukuumada.\nShaqsiyaadka u ololeeya arimaha bulshada ayaa sheegay in booliska ay adeegsadeen sunta dadka ka ilmeysiisa kadib markii ay dhamaatay cayaarta.\nIsku dhacaan ayaa qeyb ka ah dibadbaxayda balaaran oo maalinkii lixaad looga soo horjeedo sicir bararka iyo shaqa la,aanta ka jirta dalka suudaan.\nWararkii ugu dambeeyayna waxey sheegayaan in Dhakhaariirta dalkaasi ay ku dhawaaqeen shaqo joojin taa oo xaaladda sii cakireysa, wararka qaar ayaa sheegaya in Imaaradka Carabta uu ka dambeeyo kicinta dadka.\nCumar xasan Al-Bashiir oo talada qabtay sanadkii 1989 ayaa ilaa iyo hada waxaa uu maamulayaa wadanka suudaan waxaana sanadihii danbe sii xoogeysanayay mucaarada uu kala kulmayo siyaasiyiinta mucaaradka iyo qaar ka mid ah shacabka suudaan.


Xildhibaankii u horeeyay ee Beelaha Banaadiriga oo Maanta lagu doortay Magaalda Muqdisho!! | kowtharmedia.com\nHome WARAR Xildhibaankii u horeeyay ee Beelaha Banaadiriga oo Maanta lagu doortay Magaalda Muqdisho!!\nXildhibaankii u horeeyay ee Beelaha Banaadiriga oo Maanta lagu doortay Magaalda Muqdisho!!\nXarunta Gaadiidka Booliska oo ay ka dhaceysay doorashadan ayaa ammaankeeda aad loo adkeeyay, iyadoo dowladda ay xeratay waddooyin badan, waxaana la filayaa in maalmaha soo socda lasii guda galo doorashada Dadban ee xubnaha Labada aqal ee beelaha Dirta Waqooyi Soomaliland.\nPrevious PostDab qabsaday iskuul ku yaalla Koonfurta dalka Turkigan & gabdho badan oo ku naf waayey Dabkaas Daawo Sawirro!! Next PostDaawo MUUQAAL: Maamulka KHAATUMO oo lacag 40-Kun oo Dollar ku Wareejiyey Gudiga Abaaraha ee Gobolada S.S.C iyo baaq uu soo jeediyay!!


Arsene Wenger oo si cad u sheegay shaqada uu qaban doono mustaqbalka dhow – Gool FM\nArsene Wenger oo si cad u sheegay shaqada uu qaban doono mustaqbalka dhow\n(Yurub) 03 Abriil 2019. Tababaraha halyeeyga ah reer France ee Arsene Wenger ayaa xaqiijiyay in dhibaatooyinkii badanaa ee soo wajahay sanadihii u danbeysay kooxda Arsenal, inay si xun saameyn ugu yeelatay xaaladiisa caafimaad.\nArsene Wenger ayaa isaga dhaqaaqay shaqada tababarka ee kooxda Arsenal dhamaadka xili ciyaareedkii lasoo dhaafay, kadib mudo dhan 22 sano uu macalin ka ahaa Gunners, iyadoo booskiisa lagu badalay Unai Emery.\nSida laga soo xigtay wargeyska “Mitro” ee dalka England Arsene Wenger ayaa wareysi uu dhawaan bixiyay wuxuu kaga hadlay dhowr arimood ee quseeya noloshiisa wuxuuna yiri:\n“Noloshu, waxa jira waxyaabo aad dooran kartid adiga, halka kuwo kalena ay qasab kugu tahay inaad sameyso, xaaladdan oo kale, waxay ahayd isku darka labadan arin, sababtoo ah marxaladan, taageerayaashu waxay u baahnaayeen isbedel, sanadkii hore xaalada aad ayeey u adkeyd”.\n“Sidaa daraadeed kala tagista waxay ahayd mid lama huraan ah, sidoo kale waxay ii ahayd gargaar aniga ahaan, sababtoo ah waxaan mas’uuliyadan dhabarka u soo ritay muddo dheer, waa arrin aad u adag”.\n“Sanadkii lasoo dhaafay waxaan dareemay inaan bilaabo hoos u dhac dhanka caafimaadka ah”.\nSi kastaba tababarihii hore ee kooxad Arsenal Arsene Wenger ayaa sheegay inuu diyaar u yahay haatan dib ugu laabashada shaqada tababarka, isagoo sheegay in mashruuciisa soo socda uu noqon doono inuu leyliyo mid ka mid ah xulalka qaramada kahor Koobka Adduunka 2022.\nTababare Solskjær oo qorsheenaya inuu qaado tallaabo uu horey u qaaday Louis van Gaal


Cumar Cabdirashiid Cali Sharma’arke | Somali Wiki\nHome / Taariikh / Cumar Cabdirashiid Cali Sharma’arke\nPosted by: Black in Taariikh March 23, 2017\tComments Off on Cumar Cabdirashiid Cali Sharma’arke 283 Views\nTaariikhda dhalashada 18-June-1960\nGoobta Dhalashada Muqdisho\nGobolka Dhalashada Banaadir\n· Cumar Cabdirashiid Cali Sharma’arke waa siyaasi, waana Reysal Wasaarihii ugu horeeyay ee Dowladdii KMG ahayd ee Madaxweyne Shariif Sheekh Axmed, 2009-kii. Waxaa dhalay madaxweynihii 2-aad ee Soomaaliya, Cabdirashiid Cali Sharma’arke.\n· Waxa uu bartay Cilmiga Dhaqaalaha iyo Siyaasadda. Dhalashadiisa asalka ah waa Soomaali, balse waxa uu dhalosho 2-aad ka haystaa dalka Canada, halkaas oo ay isaga iyo qoyskiisu ka heleen dib u dejin, markii ay dowladnimadii Soomaaliya burburtay 1991-kii.\n· Waa dhal madaxeed iyo dhal qoys caan ka ah Soomaaliya. Hooyadiis waxaa lagu magacaabaa Ruqiyo Daahir Cali Boos, waxa ayna ku geeriyootay dalka Canada, isaga oo Reysal-Wasaare ka ah dowladdii Xasan Sheekh Maxamuud madaxweynaha ka ahaa. Awoowgii dhalay hooyadii, Daahir Cali Boos, ayaa ahaa wadaad caan ahaa.\n· Shaqooyin la xiriira Diblomaasiyadda ayuu kasoo qabtay dalalka Sri Lanka, Sudan iyo Sera lion, isaga oo matalaya Qaramada Midoobay. Sudan ayuu ku dhaawacmay, isaga oo halkaas u jooga shaqo uu hayay Qaramada Midoobay. Hay’ado ka shaqeeya hormarinta oo Canada ka diiwaangalsan, sida Center For Peace and Development Initiatives, ayuu sidoo kale kasoo mid noqday. Mareykankana waxa uu kasoo noqday Safiirka Soomaaliya u fadhiya halkaas intii u dhaxeysay July 2014 ilaa December 2014.\n· Cumar Cabdirashiid waxa uu waxbarashadiisa aasaasiga ahayd ku qaatay Soomaaliya. Heerka Koowaad ee Jaamacadda (Bachelor Degree) waxa uu ka qaatay Jaamacadda Ummadda Soomaaliya, halkaas oo uu ka bartay Cilmiga Siyaasadda iyo Dhaqaalaha.\n· Heerka Labaad ee Jaamacadda (Masters Degree) waxa uu ka qaatay Jaamacadda Carleton University ee magaalada Ottawa, dalka Canada. Halkaas waxa uu ka bartay Cilmiga Siyaasadda.\n§ Shaqadisii ugu horeysay waxa uu Cumar Cabdirashiid Cali kasoo qabtay Bankiga Soomaaliya. Shirkadda Cocacola ayuu sidoo kale kasoo shaqeeyay.\n§ Sanadkii 2000, Qaramada Midoobay ayuu uga soo shaqeeyay Dalalka Sierra Lione, Sri Lanka iyo Sudan. Sudan ayuu Cumar Cabdirashiid kasoo noqday Ergeyga Qaramada Midoobay u qaabilsan Sudan, markaas oo uu ka shaqeyn jiray Gobolka Darfur ee dalkaas.\n§ Hay’ad ku diiwaangalsan Canada oo la yiraahdo Center For Peace and Development Initiatives ayuu Cumar ka soo mid ahaa.\n§ 13 February, 2009 ayuu noqday Reysal Wasaarihii ugu horeeyay dowladdii Shariif Sheekh Axmed madaxweynaha ka ahaa. Isla 14-kii February ayuu kalsoonida Baarlamaankii KMG ahaa ee Soomaaliya helay.\n§ July 2014-December 2014, ayuu soo ahaa Safiirka Soomaaliya ee Markeykanka, ilaa markii dambe markii loo magacaabay Reysal Wasaaraha Soomaaliya uu xilkaas ka tagay.\n§ 17-December, 2014 ayuu markiisii 2-aad noqday Reysal Wasaare. Iasaga oo sidoo kale noqday Reysal Wasaarihii 3-aad ee Madaxweynihii dowladdii ugu horeysay ee rasmiya 1991-kii kadib, taa oo uu madaxweyne ka noqday Xasan Sheekh Maxamuud. Wuxuu sidaas ku noqday mas’uulkii ugu horreeyay ee laba jeer Ra’iisul wasaare ka noqda Soomaaliya.\n§ 08 Febraayo 2017: wuxuu isku soo taagay xilka madaxweynenimo ee Soomaaliya. Hase yeeshee, wuu ku guul darreystay.\nPrevious: TAARIIKHDA XASAN ERREY:\nNext: Cumar Carte Qaalib


Top 10 Qalabka Kaydinta App Store Si Loogu Hormariyo Barnaamijkaaga Kala Duwan ee Barnaamiyada Caan Ah | Martech Zone\nJimco, Abriil 2, 2021 Jimco, Abriil 2, 2021 Douglas Karr\nIyada oo ka weyn 2.87 milyan oo codsi waxaa laga heli karaa Android Play Store iyo in ka badan 1.96 milyan oo codsi ah oo laga heli karo iOS App Store, buunbuunin mayno haddii aan dhahno suuqa barnaamijka ayaa sii kordheysa. Caqli ahaan, barnaamijkaagu lama tartamayo barnaamij kale oo ka socda tartamaaga isku niche laakiin wuxuu la socdaa barnaamijyo ka kala socda qaybaha suuqyada iyo niches.\nHaddii aad u malaynayso, waxaad u baahan tahay laba walx si aad uga dhigto isticmaaleyaashaadu inay ku sii hayaan barnaamijyadaada - dareenkooda iyo booska ay ku kaydiyaan. Iyadoo suuqa ay ku badan yihiin barnaamijyada noocyadu kala duwan yihiin, waxaan u baahanahay wax ka baxsan app finesse aaladaha horumarinta aaladaha iyo farsamooyinka si loo hubiyo in barnaamijyadeenna la aqoonsado, loo soo dejiyo loona isticmaalo dhagaystayaasheena loogu talagalay.\nTaasi waa dhab ahaan sababta ay u fiicnaanta barnaamijyadu u noqdaan lama huraan. Si la mid ah hagaajinta mashiinka raadinta, halkaasoo xeeladaha, qalabka, habraacyada, iyo farsamooyinka la geeyo si loo sameeyo degel ama degel ka muuqda bogga koowaad ee natiijooyinka raadinta, Kordhinta App Store (ASO) wuxuu ka dhigayaa abku inuu ka muuqdo korka natiijooyinka raadinta ee dukaamada barnaamijka.\nWaa maxay isku-hagaajinta App Store? (ASO)\nASO waa iskudhaf istiraatiijiyad, qalab, habraacyo, iyo farsamooyin la geeyay si ay uga caawiyaan barnaamijkaaga mobilada inuu sifiican u qiimeeyo oo uu ula socdo qiimeyntiisa gudaha natiijooyinka raadinta App Store.\nMid ka mid ah sababaha ugu waawayn ee ugu habboon ee keydinta keydka abku u tahay lama huraan waa mid u dhow 70% isticmaalayaasha on dukaamada app isticmaalaan xulashada raadinta si ay u raadiyaan barnaamijyadooda ay doorbidaan ama xalka app-ku-saleysan. Iyadoo 65% natiijooyinka raadinta la beddelayo, barnaamijkaaga hubaal wuxuu u baahan yahay inuu dusha sare ahaado haddii aad raadineyso inaad kasbato isticmaaleyaal badan, maalgeliso, u xuubsiibato astaan, iyo inbadan samee.\nSi lagaaga caawiyo inaad ku guuleysato kuwan, waxaan halkaan u nimid astaamaynta dukaamaysiga wax lagu qoro ee gaarka loo leeyahay, faa'iidooyinkiisa iyo 10 waa inay lahaadaan qalab. Marka, haddii aad tahay horumariyaha barnaamijka, shirkadda horumarinta barnaamijka ama shirkad ASO ah, qoritaankani wuxuu kuu iftiimin doonaa qaar ka mid ah aaladaha wax ka qabashada dukaanka.\nAynu bilowno laakiin intaa ka hor, halkan waxaa ku yaal qaar ka mid ah faa'iidooyinka degdegga ah ee ku habboonaanta dukaanka app.\nFaa'iidooyinka App Store Optimization\nMid ka mid ah faa'iidooyinka aasaasiga ah ee isticmaalka qalabka ASO iyo farsamooyinka ayaa ah inaad hagaajiso muuqaalka barnaamijkaaga dukaanka barnaamijka. Wax kasta oo ka sarreeya natiijooyinka raadinta waxaa loo arkaa mid lagu kalsoonaan karo markii loo eego. Marka taa laga reebo, is-hagaajinta dukaanka barnaamijka ayaa ku siinaya faa'iidooyinka soo socda:\nAdoo hagaajinaya joogitaanka App Store iyo hagaajinta darajadaada, ASO:\nDiraya rakibid dheeri ah barnaamijkaaga moobiilka.\nKuu suurtogelineysa inaad waddo dakhli badan oo abka ah.\nWaxay yareyneysaa kharashka ku baxa helitaanka isticmaaleyaasha barnaamijka cusub.\nWaxay hagaajineysaa wacyiga sumadda, xitaa haddii aysan rakibin markii ugu horreysay.\nWaxay wadataa la wareegida adeegsadayaasha ku habboon ee tayada sare leh kuwaas oo ka faa'iideysan doona barnaamijyadaada awood buuxda. Isticmaalayaasha noocan oo kale ah waxay sidoo kale u badan tahay inay isticmaalaan astaamahaaga caymiska, moodooyinka rukunka iyo waxyaabo kale oo badan.\nQalabka ASO ee ugu caansan si loo hagaajiyo qiimeynta barnaamijka\nAragtida guud ee suuqa waa waxa aad u baahan tahay si aad barnaamijkaaga u gaarsiiso meesha ugu sarreysa ee natiijooyinka raadinta iyo app Annie taas uun buu sameeyaa. Iyada oo ay u badan tahay keydka ugu weyn, App Annie wuxuu ku siinayaa aragtiyo ballaaran oo ku saabsan doorbidista suuqa, tartamayaashaada, barnaamijyo isku mid ah iyo inbadan.\nTirakoobka isticmaalka App iyo warbixinnada\nSoo dejiso tirakoobka\nRaadinta dukaanka abka-waqtiga dhabta ah oo leh aragti ku saabsan jaantusyada sare, faahfaahinta abka, taariikhda darajada iyo inbadan\nQaybta ugu wanaagsan ee ku saabsan App Annie ayaa ah inaysan bixinayn rukhsad guud ama moodel qiimeyn ah. Isticmaalayaasha waxay helayaan xigashooyin habeysan oo ku saleysan baahidooda.\nMid ka mid ah aaladaha ugu wanaagsan ee cilmi baarista, Sensor Tower waxay ku siineysaa aragti ku saabsan qaar ka mid ah ereyada muhiimka ah ee tartamayaashaadu isticmaalayaan laakiin waad ka maqantahay. Waxay kaa caawinaysaa inaad hanjabaadaha u beddesho fursado isla markaana aad musbaar ka dhigto joogitaanka barnaamijkaaga ee dukaamada.\nQorsheeyaha ereyga muhiimka ah, cilmibaare iyo qalab hagaajinta\nRaadinta isticmaalka App\nTarjumida erayga iyo inbadan\nSensor Tower waxay ku bixisaa kala duwanaanta qiimaheeda 3 qiimeyn ganacsi iyo 2 baakado ganacsi oo yar-yar. Iyada oo qiimaha laga bilaabo $ 79 bishii illaa xigashooyin la gaari karo oo horumarsan, dadka isticmaala ayaa habeyn kara astaamahooda waxayna ku bixin karaan si waafaqsan.\nLoogu talagalay waayo-aragnimo weyn, ka Tilmaamaha barnaamijka waxay bixisaa warbixinno ballaaran iyo astaamo deegaan. Iyada oo warbixinnada laga helayo in ka badan 60 waddan oo lagu cabbirayo qiyaaso kala duwan, tani waa aalad u adeegsiga astaamaha. Si kastaba ha noqotee, barnaamijka waxaa loo heli karaa oo keliya dadka isticmaala macruufka.\nLa socodka keyword\nQiyaasaha dakhliga iyo inbadan\nTijaabo bilaash ah oo 7 maalmood ah ayaa waxaa bixiya App Tweak oo loogu talagalay isticmaaleyaasha cusub si ay ula qabsadaan barnaamijka una sahamiyaan awooddooda. Markay taasi dhammaato, waxay dooran karaan qorshe bilow ah ($ 69 bishii) ama waxay doortaan qorshaha Guru ama Power ee $ 299 iyo $ 599 bishiiba siday u kala horreeyaan.\nSirdoonka guurguura waa USP ee Apptopia, taas oo u oggolaanaysa horumarinta barnaamijyada iyo milkiilayaasha meheradaha inay ka helaan aragtiyo hawl iyo hawl muhiim ah miisaanka moobiilka ee wax soo saarka, iibka, istaraatiijiyadaha dakhliga, isticmaalka, iyo inbadan si loo sameeyo go'aanno xog-wadeen ah.\nTilmaamayaasha waxqabadka muhiimka ah\nQalabka baaritaanka suuqa\nSaadaal ama qiyaas isbeddelada macaamiisha\nAdeegsiga App ee shirkadaha dadweynaha iyo inbadan\nQiimaha abku wuxuu ka bilaabmayaa $ 50 bishii, halkaasoo ilaa 5 barnaamij ay ganacsiyada ku isticmaali karaan.\nDad badan ayaa jecel, ka ficil guurguura barnaamijku wuxuu bixiyaa waxyaabo kala duwan oo u gaar ah oo lagu soo bandhigay UI aad u fiican. Astaamaha istaagga ee barnaamijku waa awooddiisa lagu qiyaaso waxqabadka barnaamijka eray gaar ah.\nXogta soo dejiso\nRaadinta ereyga muhiimka ah\nTilmaamaha ereyga tartame\nWarbixinno horumarsan iyo kuwo kale\nSi la mid ah App Tweak, isticmaaleyaashu waxay helayaan tijaabo bilaash ah oo 7-maalmood ah ka dib markay is-qortaan. Ku dhaji tan, waxay bixin karaan $ 69, $ 599 ama $ 499 bishiiba bilowga, guuleystaha iyo qorshooyinka Premium siday u kala horreeyaan.\nKuwa idinka mid ah ee raadinaya inaad si dabiici ah u kobcisaan darajada iyo aragtida barnaamijkaaga, Isboorti waa aaladda ASO ee kuugu habboon. Waxay bixisaa aragtiyo faahfaahsan oo ku saabsan adeegsiga barnaamijkaaga oo ay ku jiraan inta ay isticmaaleyaashaadu ka daawanayaan fiidyowyada ku jira barnaamijka iyo xayeysiinta xayeysiinta ah si ay kaaga caawiyaan inaad si fiican u fahamto macaamiishaada.\nIlaa 30 goobood oo taabasho kala duwan ah si loo baadho oo aragti looga helo\nA / B imtixaanka\nTilmaamaha Splitmetrics ee halyeeyada guryaha\nTijaabinta horay loo sii daayo ee barnaamijyada\nImtixaanka waxqabadka ee ka dhanka ah tartamayaashaada iyo inbadan\nQalabku wuxuu kaa doonayaa inaad qaadato demo ka dibna aad hesho xigashooyin shaqsiyeed oo ku saleysan baahiyahaaga.\nHaddii ahmiyadaada koowaad ay tahay sidii si habsami ah loogu heli lahaa isticmaaleyaasha barnaamijkaaga, Codso waa aaladda ugufiican ee ugu habboon ee raadinta barnaamijka aad heli laheyd. Soosaarayaasha aaladda waxay sheeganayaan in barnaamijkaaga uu heli karo koror 490% ah oo lagu rakibo qalabka korontada ku shaqeeya iyo 5X oo koror ku soo kordha toddobaadlaha soobaxa dukaamada barnaamijka.\nAbka, waxaad kula socon kartaa qaar ka mid ah cabbiraadaha waxqabadka ugu muhiimsan sida isbeddelada booska ereyga, sicirka beddelka, soo degsashada iyo hubi istiraatiijiyado ku-habboonaynta barnaamijka tartamayaashaada si aad adiguba wax uga beddelo Waxaad sidoo kale ku habeyn kartaa barnaamijkaaga astaamaha tarjumaadda ereyga ee aaladda ay bixiso.\nTusmada Waxqabadka ee dukaamada\nOtomaatigga baaritaanka erayga muhiimka ah\nFalanqaynta tartame iyo dulmar guud\nDigniinta ASO ee loo diro emaylka iyo Slack\nAstaamo u gaar ah heerarka beddelaadda iyo wax ka badan\nShirkadaha, qiimayaashu waxay ka bilowdaan $ 55 bishii ilaa $ 111 bishii iyo qorshooyin qiimeyn loogu talagalay daabacadaha shirkadaha.\nHaddii Splitmetrics ay ku saabsanayd kor u qaadista aragtida dabiiciga, Bakhaarka waxay ku saabsan tahay wanaajinta sicirka beddelka. Adoo adeegsanaya qaab cilmiyeysan oo xog ku saleysan qiimeynta dhaqanka macaamiisha, waxay ku siineysaa tanno tijaabooyin ah, tijaabooyin iyo qalab qiimeyn iyo farsamooyin si loo hubiyo in martidaadu u beddelaan isticmaaleyaasha.\nStoreMaven xitaa waxay wadaagtaa tirakoobyo in hirgelinteedu ay keentay 24% koror ah heerarka beddelashada, 57% hoos u dhaca ku soo iibsashada isticmaaleha iyo ku dhowaad 34% kobcinta hawlgelinta.\nImtixaanka A / B\nIstaraatijiyadaha istiraatiijiyadeed ee gaarka ah\nTijaabinta mala-awaalka iyo falanqaynta natiijooyinka\nCilmi baarista tartanka iyo inbadan\nStoreMaven waxay kaa rabtaa inaad qaadato demo ka dibna aad hesho xigashooyin shaqsiyeed oo ku saleysan baahiyahaaga.\nRabitaan waxaa loogu talagalay in lagu soo koobo farqiga u dhexeeya kaqeybgalka barnaamijka iyo fahamka dhaqanka isticmaalaha. Waxaa lagu dhisay fikradda aasaasiga ah ee ah in barnaamijyada barnaamijyada iyo shirkaduhu aysan helin marin u habboon oo ku saabsan jawaab celinta isticmaalaha iyo cabbiraadda hawlgelinta si loogu hagaajiyo barnaamijyadooda waxqabadka iyo muuqaalka. Apptentive wuxuu halkan u joogaa inuu wax uun isu keeno.\nHelitaanka jawaab celinta-waqtiga dhabta ah\nFalanqee caafimaadka barnaamijka, fikradaha macmiilka iyo inbadan\nBartilmaameedka saxda ah iyo cabirka waxqabadka iyo inbadan\nASOdesk wuxuu ku siinayaa aragti guud oo ku saabsan weydiimaha isticmaaleyaashaada iyo bartilmaameedyada dhagaystayaasha ay adeegsadaan si ay u gaaraan barnaamijyo la mid ah kuwaaga ku jira suuqa. Ka sokow, waxay kaloo kuu sheegeysaa ereyada muhiimka ah ee barnaamijyada tartamayaashu ay ku kala sarreeyaan iyo macluumaad dheeraad ah oo ku saabsan ereyada muhiimka ah ee tartanka yar. Ugu dambeyntiina, barnaamijku wuxuu sidoo kale ku siinayaa macluumaad muhiim ah oo ku saabsan waxqabadka xeeladahaaga ASO.\nFalanqaynta erayga, cilmi-baare iyo sahmiye\nWarbixinta iyo tirakoobka\nJawaab celin iyo dib u eegis kormeer\nFalanqaynta ereyada furaha tartanka iyo waxyaabo kale oo badan\nWaxaa jira laba qorshe oo qiimayn ah - mid bilowga ah iyo ganacsiyada yaryar iyo midka kale ee shirkadaha iyo shirkadaha. Qiimaha bilowgu wuxuu ka bilaabmayaa $ 24 bishii wuxuuna tagaa ilaa $ 118. Shirkadaha, dhanka kale, qiimayaashu waxay ka bilowdaan $ 126 bishii illaa $ 416 bishii.\nMarka, kuwani waxay ahaayeen aaladaha ugu caansan uguna waxtarka badan si loo wanaajiyo aragtida barnaamijkaaga dukaamada barnaamijka. Qalabka aad gacanta ku haysato, waxaad u baneyn kartaa muuqaalka muuqaalka dabiiciga ah, helitaanka isticmaalaha oo kordha, hoos u dhaca qiimaha-ku-hogaaminta, iyo inbadan. Hadda, waad isticmaali kartaa aaladaha isla mar ahaantaana waad ka shaqeyn kartaa hagaajinta waxqabadka barnaamijkaaga shaqadiisa sidoo kale. Haddii aad sahamineyso talooyin kale si aad suuq ugu sameyso barnaamijkaaga moobiilka ka dib halkan waa hagaha oo dhameystiran:\nTilmaamo Si Loo Suuq Geeyo App-kaaga Mobilada\nTags: app iyo appbarnaamijka anniedukaanka apphagaajinta dukaanka appdarajada dukaanka appisbadal barnaamijkaraacidtufaax appdukaan tufaax ahdigtooni lehapptopiaasoasodeskgoogledukaanka google playsida loo suuq geeyo barnaamijkaaga mobiladamacruufkamacruufka appficil guurguurasuuqgeynta barnaamijka mobiladadukaanka moobaylkakala sarreynta App Store moobiilkamunaarad shidmaqaybindukaanka


Saakay ayaa waxaa ka dhacay magaalada muqdisho dil iyo dhaawac loo geestay haween – STAR FM SOMALIA\nSaakay ayaa waxaa ka dhacay magaalada muqdisho dil iyo dhaawac loo geestay haween\nSida ay sheegayaan wararka inaga soo gaaraya Degmada Dharkiinley ee Magaalada Muqdisho kooxo hubaysan, ayaa Degmadaasi saaka ku weeraray labo Haween ah.\nLabada Haweenka ah ee la weeraray ayaa wada socday, waxaana ay u socdeen goobtooda shaqada, xilliga weerarka uu dhacaayay.\nMid ka mid ah labada Haweenka ah ayaa la dilay, halka mida kalena uu dhaawac ka soo gaaray rasaastii ay la beegsadeen Kooxaha hubaysan.\nLama oga Haweenkaan sababta loo beegsaday iyo rasmi ahaan halka ay ka shaqeeyaan, hayeeshe dhaawaca Haweenayda ayaa la dhigay Isbitaal Madiina oo lagu dabiibayaa.\nRagii hubaysnaa ee Bistooladaha watay ayaa ka baxsaday goobta ay ku dileen haweenaydaasi, waxaana Durbadiiba meesha yimid ciidamada ammaanka Degmada Dharkiinley.\nWeerarka Haweenaydan lagu dilay, mida kalena lagu dhaawacay ayaa ku soo aadaya, iyadoo xalay Magaalada Muqdisho lagu dilay haweenay da’ ah oo Rag hubaysan ay ku toogteen Xaafada Saybiyaano ee Degmada Hodan.\nDooni ay Saarnaayeen Boqolaal qof oo Soomaali ah oo ku degtay Badda iyo dad badan oo ku dhintay\nGuddiyada Baarlamaanka oo ka hadlaya qaabka loo wajahayo doorashada 2016


Ethiopia oo shaacisey 8 qof oo cusub oo laga helay COVID19 – Beegsonews-Wararka maanta\nHome WARARKA MAANTA Ethiopia oo shaacisey 8 qof oo cusub oo laga helay COVID19\nWasiirka caafimaadka itoobiya ayaa shaacisey 8 of oo laga helay CoVid19 oo ku kaaratiin sana meelaha loogu talo galay\nXaaladda COVID19Ethiopia ee sideeda bukaan ee tijaabada lagu sameeyay waxay tidhi markay ka hadleysa bukaankaa.\nShan ka mid ah waxay leeyihiin taariikhda safarka dibedda waxayna ka yimaadeen #Dubai. Waxaa loo raacay mid ka mid ah xarumaha 14-ka maalmood ee karantiillada khasabka ah, oo laba ka mid ahi yihiin sagaal bilood jir ilmaha iyo hooyadiis.\nLaba ka mid ah waa: Haweeney Itoobiyaan ah oo 25 jir ah oo sidoo kale taariikh safar ku leh dibedda kana timid #Thailand. Waxay joogi jirtay mid ka mid ah 14-kii xarumood ee karantiilyada khasabka ah. Iyo 30 jir #eritariyaan naag ah oo iyaduna ka timid London oo joogi jirtay 14 maalmood xero khasab ah oo karantiil ah.\nBukaanka sideedaad waa nin 19 jir Itoobiyaan ah oo aan lahayn taariikh safar. Waxaa laga fiirsanayaa raadadkii uu lalahaa qofkii uu la kulmay ama uu ka qaadey hore.\nPrevious articleUAE oo kordhisay xiritaanka goobaha ganacsiga illaa iyo 18-ka Abriil\nNext articleDubai extends business closure until April 18


C/raxman Baadiyow ka hadlay xilka loo magaacabay guddoomiyaha gobalka - Caasimada Online\nHome Warar C/raxman Baadiyow ka hadlay xilka loo magaacabay guddoomiyaha gobalka\nC/raxman Baadiyow ka hadlay xilka loo magaacabay guddoomiyaha gobalka\nMuqdisho (Caasimada Online) Siyaasiga Cabdiraxmaan Macallin Baadiyow, oo horrey isku soo taagay xilka madaxweynaha Soomaaliya sannadkii 2012-, ayaaa ka hadlay xilka loo magacaabay goddoomiyaha gobolka Banadir ahna duqa magaalada Muqdisho.\nDr. Baaadiyow ayaa yiri yiri ” Guddoomiye Tarsan waa laga qaadi karaa xilka, laakiin ilama haboonaa sida looga qaaday. waa farsamo xumo iyo wax aan aheyn dhaqan dawalo. Waxey la mid tahay sida rai’isulwasaare Saciid looga qaaday, loogu diiday inuu ka hor hadlo baarlamaanka, loona dhigay xaflad markii la riday ka dib.”\nWuxuu sii hadlay “Markii lagu dhawaaqay xukuumadda cusub, waa oynayay ragg iyo dumar badan oo ka tirsanaa xukuumadii hore oo uololayay in la rido xukuumadoodi oo loo balanqaaday in lagu soo darayo xukuumada cusub. In ruux xil laga qaado iyo in mid kale xil loo dhiibo waa hawl dawladeed, laakiin sharfta, karaamada iyo isqadarinta waa lama taabtaan.”\nHadalka Baadiyo ayaa ku soo beegmaya iyadoo guddoomiyaha gobolka Banaadir ahna duqa magaalada Muqdisho Maxamuud Axmed Nuur (Tarsan) oo shaley hir jaraa’id ku qabtay magaalada Muqdisho uu diiday xilka wasiir ku-xigeenka ciyaaraha iyo dhalinyarada oo uu xalay u magacaabay raysul wasaaraha Soomaaliya.


Wararka Maanta: Sabti, Oct 24, 2020-Hindia oo sheegtay in Soomaaliya lagu haysto shaqaale dalkeeda u dhashay oo u shaqeynayay shirkad ganacsi\nWasaaradda arrimaha dibada Hindia waxay sheegtay shaqaalahan u dhashay dalkeeda in ay muddo sideed bilood ah Soomaaliya ku haysato shirkad ay ka shaqeynayeen oo aan warbixinta lagu xusin magaceeda.\n“Labadii bilood ee ugu horreeyay, shirkaddu si wanaagsan ayey ula macaamishay, si kastaba ha noqotee shaqaalaha ayaa la soo sheegayaa inaan la siinin mushaharkoodii siddeeddii bilood ee ugu dambeysay,” ayuu yiri Jaishankar oo qoraal uu soo dhigay bartiisa Twitter-ka ku sheegay in dowladdiisu xiriir la sameynayso safaaradda Soomaaliya ee India.\nDowladda Hindiya ayaa soo celinta shaqaalaheeda kala kaashanaysa dowladda Kenya.\nShaqaalaha kasoo jeeda Hidiya ayaa ah kuwa ugu badan ee ka shaqeeya Soomaaliya, waxayna inta badan ka howlgalaan dhismayaasha iyo goobaha laga cunteeyo.\nWaxaa dalka keena ganacsato Soomaaliyeed oo u arka fursad muhiim ah shaqaale aqoon durugsan u leh cunto karinta iyo hababka casriga ah ee guryaha loo dhiso.\n10/24/2020 12:49 AM EST


Dhagayso:-Madaxweyne Gaas”D.Fadaraalka yaysan ku mashquulin duminta dawlad Goboleedyada Ee haku mashquusho amniga” – Idil News\nDhagayso:-Madaxweyne Gaas”D.Fadaraalka yaysan ku mashquulin duminta dawlad Goboleedyada Ee haku mashquusho amniga”\nPosted By: Idil News Staff October 21, 2017\nMadaxweynaha dawladda Puntland Dr Cabdiweli Maxamed Cali Gaas ayaa gaaray magaalada Garoowe, isagoo ka soo laabtay safar uu ku joogay magaalada Boosaaso ee xudunta Ganacsiga Puntland.\nMadaxweynaha ayaa faahfaahin ka bixiyey dhismaha Madashii wadatashiga ee lagu dhisay magaalada Kismaayo, looguna doortay Hogaamiyaha madashaas, wuxuu sheegay in ay ka shaqeynayso wada tashiga iyo horumarka Soomaaliya.\nMadaxweyne Gaas ayaa sheegay in aysan waxba ka jirin sidda looga turjumay ama loo buun-buuniyey, balse ay tahay madal Dastuurka KMG ah ee Soomaaliya uu qabo sameynteeda oo sharciyad ku dhisantay.\nMr, Gaas ayaa kusifeeyey warsaxaafadeedkii maanta soo baxay mid muhiim ah, kuna soo beegmay xili ay Ummadda Soomaaliyeed la ilmeynayaa ama ka murugaysan yihiin dhimashada dad ka badan 358 qof, oo ku geeriyooday Qaraxyadii Zoobe.\nMadaxweynaha ayaa cadeeyey in loo baahan yahay in lagu mashquulo la dagaalanka Argagixisada iyo sidii Amniga sare loogu qaadi lahaa, balse aysan muhiim aheyn in lagu mashquulo duminta dawlad gobaleedyada dalka.\nMadaxweynaha dawladda Puntland wuxuu tilmaamay in dhib badan laga soo maray dhismaha dawlad gobaleedyada, cidda duminaysa ay tahay mid aan waxba xal ah u soo wadin Ummadda Soomaaliyeed,hoos ka dhagayso codka.\nHalkan ka dhagayso codka Madaxweynaha


Shir sannadeedka Bentley, oo leh qaab cusub - Geofumadas\nAbriil, 2008 Geospatial - GIS, Microstation-Bentley\nSannadkan sannadkan shirwaynaha Bentley, ee lagu qabto Baltimore, ayaa isbeddelaya qaabka caadiga ah ee kulamada Bentley Institute. Xaaladdan oo kale, ayaa lagu kala khadadka mowduuc, halkii ay wax soo saarka gaar ah, sidaa darteed waxa laga yaabaa in aad aragto jilidda biyaha loo isticmaalo design la Solutions Heastad, design ee dhismaha buundada ee hal-gaadhista ah hadalka ku saabsan design buundada, Isticmaalka STAAD, maamulka xogta ee Project Wise, jilitaanka 3D ee Mashruuca iyo xitaa daabacaadda natiijooyinka la daabacay GeoWeb.\nInta badan ama ka yar ajandaha waxaa loo kala soocayaa khadadkaas mawduuca ah:\nIn line of Architecture iyo Naqshad Dhismeedka\nBIM iyo wax kale (Dhisme)\nGaadiidka Qaabka (BrIM)\nIn line of Geoengineering\nKobcin iyo horumarinta dhulka\nIn line Warshad\nDhirta iyo macdanta\nIn line of nidaamka qaybinta\nGaaska / korontada iyo tamarta wax soo saarka\nHadda, waxaan go'aansaday in aan raaco ajandaha koorasyada iyo horumarinta dhulka, inkasta oo aan xiiseyn doono inaan arko waddooyin dhowr ah.\nDhacdooyinkaas mid waa inuu caddeeyaa inuusan baran doonin, laakiin inuu awood u yeesho in uu awood u yeesho ujeedooyinka halka ay tiknoolajiyadu u socdaan, si loo helo aragti.\nWaxaa ka mid ah xeeladaha ugu fiican ee shirka waa in aanay riixaya loogu talagalay dadka si ay u qaataan diblooma dhamaadka tababarka, iyo farsamo in aan la shaqeeyo iyaga badan sababtoo ah qof walba inuusan xiiseyneynin inuu ku credits of Institute Bentley waqti sidaas qiimo leh Sidaas daraaddeed way u doortay si ay u muujiyaan waayo-aragnimo wax ku ool ah ee codsanaya teknoolajiyada ay ... iyo tagaan in ay fiican tahay, maxaa yeelay, aad wax dheeraad ah maxaa yeelay, sida ay sameeyeen in la dhageysto sigaar cabbin aragtida.\nMarka laga hadlayo aagga juqraafiyeed, mid ka mid ah bandhigyada ugu muhiimsan ayaa masuul ka ah Mark Reichardt, madaxweynaha iyo agaasimaha OGC (Open Consortium Consortium), oo ah hay'ad muddo dheer ka shaqaynaysay kobcinta heerarka isdhaafsiga macluumaadka geospatial. Sidaa awgeed, soojeedintiisa waxaa loo yaqaan "Aragtida OGC"\nInta ka hartayna ajandaha juqraafiyeed waxaa ka mid ah bandhigyada sida ugu fiican u ah:\nBaro faa'iidooyinka shaqooyinka shaqooyinka geedi socodka madaniga iyo juqraafiyeed, laga bilaabo ujeedada dhismaha\nFiiri sida tiknoolajiyada cusub loo yareeyo waqtiga iibka, iyada oo la fududeynayo iyo isdhexgalka naqshadeynta dhismaha, qorshaynta goobta, horumarinta iyo hawlaha.\nKa qaybgal dabagal ku aaddan hababka ugu wanaagsan ee horumarinta dhulka\nKa ogow faa'iidooyinka istiraatiijiyadeed ee hay'adaha maamulka xogta\nDib u eegista isbeddellada ugu dambeeyay ee soo saaridda khariidadaha, daabacaadda iyo tiknoolajiyadaha daabacaadda ee shabakadda ee qaabka dawladda.\nRaadi horumarinta ururada ilaaliya cadastar sharciyeed, ha ahaato heerka gudaha, gobolka ama heer qaran.\nFikradaha isweydaarsiga iyo talo soo jeedin ku saabsan Bentley\nOgaanshaha GIS ah jiilka xiga Bentley Map iyo Bentley (oo horay Microstation Geographics), Bentley Geospatial Server, Bentley Cadastre (Maamulaha Geospatial la codsiyada friendlier XFM) iyo nooca ugu dambeeya ee Bentley Geo Web Publisher (VPR friendlier?)\nShirku wuxuu ka dhici doonaa 28 ilaa 30 bisha Maajo, Maryland, Pennsylvania, iyo shirku kama jiri doono Yurub sannadkan.\nPost Previous«Previous Faafaahinta Faylka\nPost Next 13 AutoCAD 2009 VideosNext »


Milateriga & Taageerayaasha Morsi oo Isku Dhacay\nMagaalada Qaahira ayaa waxaa la maqlayaa dhawaqa rasaasta iyadoo lagu soo waramayo isku dhacyo u dhaxeeya taageerayaasha madaxweynaha xilka laga xayuubiyey Maxamed Morsi iyo ciidamda milateriga, isku dhacyo kale ayaa la soo sheegayaa inay ka dhaceen meelo kale oo ka mid ah dalka.\nWarar aan la xaqiijin oo ay tabisay wakaaladda wararka ee Reuters ayaa sheegaya in dad badan ay ku dhinteen rabshadaha maanta.\nGoobjoogayaal ayaa sheegay in ciidanka milaterigu ay rasaas ku fureen taageerayaasha Maxamed Morsi oo Jimcahan maanta ah isku dayayey inay ku hor mudaharaadaan Wasaaradda Gaashaandhiga Masar. Goobjoogyaasha ayaa intaa ku daray inay arkeen dad dhulka yaalla oo uu dhiig ka qubanayo.\nKumanaan taageerayaasha Morsi ah, ayaa isugu soo baxay Masaajidka Rabea Al- Adaweya ee magaalada Qaahira iyagoo garaacaya durbaano, waxa ayna wacad ku mareen inay u dhimanayaan taageerada Mr. Morsi. Milaterig ayaa xukunka ka tuuray Madaxweynaha maalintii Arbacada, waxa ayna waxba kama jiraan ka so qaadeen dastuurka dalka, iyagoo sheegay inay tallaabadaasi u qaadeen si ay u joojiyaan khatarta ka imaan kartay dibadbaxyadii shacbiyadda lahaa ee ka dhankaa ah Mr. Morsi.\nSafwat Heagazy oo ka tirsan madaxda Akhwaanul-Muslimiinka ayaa sheegay in dad aad u badan ay diyaar u yihiin inay mudaharaad uga hortagaan milateriga, laakiin ujeedadoodu ay tahay oo kaliya in banaanbaxu uu noqdo mid nabadeed. Kooxda ayaa talaabada milateriga ka soo horjeesatay, kuna tilmaantay inuu yahay afganbi milateri oo sharciga hareermarsan islamarkaana aan loo heyn wax qiil ah.\nMilateriga Masar ayaa la soo dhoobay magaalada Zagazig oo dhinaca woqooyi bari ka xigta magalaada Qaahira, halkaasoo la soo sheegayo inay isku dhaceen mucaaradka iyo taageerayaasha madaxweynaha xilka laga tuuray ee Maxamed Morsi. Sida ay sheegayaan dad goobjoogayaal ah waxaa la maqlayaa dhawaqa rasaasta iyadoo ay dhinacyadu dhagxaan iswaydaarsanayaan.